Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2025-11-24)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuni 18-moddasiga muvofiq, shuningdek, qonunchilik hujjatlarini oʻzaro muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. Vazirlar Mahkamasining “Oʻqituvchilar va oʻquvchilar turmushi moddiy sharoitlarini yaxshilashga oid qoʻshimcha chora-tadbirlar toʻgʻrisida” 1997-yil 20-avgustdagi 409-son qarorining 2-bandi “(uyda yakka tartibda taʼlim beradigan oʻqituvchilar bundan mustasno)” soʻzlari bilan toʻldirilsin. 2. Vazirlar Mahkamasining “Xalq taʼlimi xodimlari mehnatiga haq toʻlash shartlarini tartibga solish toʻgʻrisida” 1994-yil 29-sentabrdagi 490-son qarorida: a) 1-ilovaning 23-bandida: birinchi xatboshidagi “3,6” raqami “8” raqami bilan almashtirilsin; ikkinchi xatboshi chiqarib tashlansin; b) 2-ilovaning I-bandi “e” kichik bandi oʻz kuchini yoʻqotgan deb hisoblansin. 3. Vazirlar Mahkamasining “Xalq taʼlimi xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 275-son qarorida: a) 1-ilova quyidagi mazmundagi 14-pozitsiya bilan toʻldirilsin: b) 3-ilovada: 3-bandda: ikkinchi xatboshi quyidagi tahrirda bayon etilsin: “taʼlim muassasalari pedagog va rahbar xodimlarining har bir lavozimi va malaka toifasi uchun belgilangan bazaviy tarif stavkalari asosida hamda qonunchilikda belgilangan ustamalar va qoʻshimcha toʻlovlar asosida shakllantiriladi”; uchinchi xatboshi chiqarib tashlansin; toʻrtinchi — sakkizinchi xatboshilar tegishlicha uchinchi — yettinchi xatboshilar deb hisoblansin; quyidagi mazmundagi 111-band bilan toʻldirilsin: “111. Uyda yakka tartibda oʻqitiladigan oʻquvchilarni, shu jumladan, bir xil yoshdagi va bitta manzildagi ikki va undan ortiq oʻquvchilarni oʻqitganlik uchun umumtaʼlim maktablarining oʻqituvchilariga bazaviy hisoblash miqdorining bir baravari miqdorida oylik yoʻl kompensatsiyasi toʻlanadi. Mazkur kompensatsiya maktabdan uyda yakka tartibda oʻqitiladigan oʻquvchining yashash joyigacha kamida 1,5 kilometr masofa boʻlganda hamda uyda oʻqitilayotgan oʻquvchiga biriktirilgan bir nechta oʻqituvchilarga kompensatsiya ularning har oyda amalda oʻtkazadigan oʻquv soatlari ulushidan kelib chiqqan holda, uyda oʻqitilayotganlarning oʻquv rejasidagi oʻquv soatlarining umumiy miqdoriga mutanosib ravishda toʻlanadi. Uyda oʻqitiladigan bolalar roʻyxati, shuningdek, ularning maktabga biriktirilishi tuman (shahar)maktabgacha va maktab taʼlimi boʻlimlari tomonidan uyda oʻqitiladigan bolalarning yashash joyi mikrouchastkasidagi maktablarga biriktirilgan holda tasdiqlanadi. Oʻzbekiston Respublikasi Prezidenti huzuridagi Ijtimoiy himoya milliy agentligi tizimidagi alohida taʼlim ehtiyojlari boʻlgan bolalar uchun ixtisoslashtirilgan maktablar va maktab-internatlardan uyda yakka tartibda oʻqitiladigan bolalar roʻyxati Oʻzbekiston Respublikasi Prezidenti huzuridagi Ijtimoiy himoya milliy agentligining hududiy boshqarmalari tomonidan tasdiqlanadi”. 4. Vazirlar Mahkamasining 2017-yil 15-martdagi 140-son qarori bilan tasdiqlangan Umumiy oʻrta taʼlim toʻgʻrisidagi nizomning 28-bandi uchinchi xatboshisi quyidagi tahrirda bayon etilsin: “Umumtaʼlim muassasalarining (filiallarining) kam komplektli sinflarida boshlangʻich sinf oʻquvchilari quyidagi hollarda bitta sinfga birlashtirilishi mumkin:”. 5. Vazirlar Mahkamasining 2017-yil 22-dekabrdagi 1013-son qarori bilan tasdiqlangan Normativ-huquqiy hujjatlar matnlari hamda zarur boʻlgan taqdirda ularga tegishli axborot-tahliliy materiallar elektron shaklda yuboriladigan davlat organlari va boshqa tashkilotlarning roʻyxatining “5. Qoʻmitalar” boʻlimining 2-bandi quyidagi tahrirda bayon etilsin: “2. Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi”. 6. Vazirlar Mahkamasining “Oʻzbekiston Respublikasi Madaniyat vazirligi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi huzuridagi Jamoatchilik kengashi faoliyatini tashkil etish toʻgʻrisida” 2017-yil 25-dekabrdagi 1018-son qarorida: a) nomidagi “Madaniyat vazirligi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi” soʻzlari “Millatlararo munosabatlar va xorijdagi vatandoshlar masalalari boʻyicha qoʻmitasi” soʻzlari bilan almashtirilsin; b) 1-bandning ikkinchi va uchinchi xatboshilaridagi “Madaniyat vazirligi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi” soʻzlari “Millatlararo munosabatlar va xorijdagi vatandoshlar masalalari boʻyicha qoʻmitasi” soʻzlari bilan almashtirilsin; v) 1-ilovada: nomidagi “Madaniyat vazirligi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi” soʻzlari “Millatlararo munosabatlar va xorijdagi vatandoshlar masalalari boʻyicha qoʻmitasi” soʻzlari bilan almashtirilsin; 1-banddagi “Madaniyat vazirligi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi” soʻzlari “Millatlararo munosabatlar va xorijdagi vatandoshlar masalalari boʻyicha qoʻmitasi” soʻzlari bilan almashtirilsin; 2-band quyidagi tahrirda bayon etilsin: “2. Jamoatchilik kengashi maslahat-kengash organi hisoblanib, Qoʻmitaga yuklangan vazifa va majburiyatlarning bajarilishiga koʻmaklashadi”; 4 va 5-bandlar quyidagi tahrirda bayon etilsin: “4. Quyidagilar Jamoatchilik kengashining asosiy vazifalari hisoblanadi: Oʻzbekiston xalqining birdamligini taʼminlash, xorijdagi vatandoshlarni tarixiy Vatani bilan birlashtirishga qaratilgan chora-tadbirlar ijrosini kompleks tahlil qilishda ishtirok etish, ularning amalga oshirilishi yuzasidan samarali jamoatchilik nazoratini oʻrnatish; mamlakatimizda umummilliy totuvlik va hamjihatlikni mustahkamlash, Oʻzbekistonning xalqaro imijini oshirishda xalq diplomatiyasi mexanizmlaridan foydalanish borasida amalga oshirilayotgan ishlar samaradorligini oshirishga qaratilgan takliflar tayyorlash va Qoʻmitaga kiritish; aholida Oʻzbekiston xalqining umummilliy qadriyatlari ustuvorligini anglash tuygʻusini kuchaytirishda davlat va jamoat tashkilotlari hamda fuqarolik jamiyatining boshqa institutlari bilan oʻzaro hamkorlik qilish; jamiyatda umummilliy birdamlik, xorijiy davlatlar hududlari bilan doʻstlik va birodarlik aloqalarini rivojlantirishga oid targʻibot ishlarini tizimli amalga oshirish. 5. Jamoatchilik kengashi oʻzining asosiy vazifalariga muvofiq quyidagi funksiyalarni amalga oshiradi: fuqarolar, nodavlat notijorat tashkilotlari va fuqarolik jamiyatining boshqa institutlarining umummilliy birdamlik va hamjihatlikni taʼminlashga oid tashabbus va murojaatlarini koʻrib chiqishda ishtirok etadi, ularni koʻrib chiqish natijalari boʻyicha takliflar tayyorlaydi; mamlakatimizda umummilliy totuvlik, birdamlik va hamjihatlikni yanada mustahkamlash yuzasidan takliflar tayyorlaydi; jamiyatda doʻstlik, oʻzaro ishonch va tushunish muhitini asrab-avaylash hamda mustahkamlashga qaratilgan chora-tadbirlarni ishlab chiqishda va amalga oshirishda Qoʻmitaga koʻmaklashadi; umummilliy birdamlik va hamjihatlikni taʼminlash boʻyicha mamlakatda amalga oshirilayotgan tizimli chora-tadbirlarni samarali amalga oshirilishiga koʻmaklashadi hamda mavjud muammolar, kamchiliklarni bartaraf qilish haqida takliflar ishlab chiqadi; aholi orasida umummilliy totuvlik, doʻstlik va birdamlikni taʼminlashga qaratilgan chora-tadbirlar dasturini ishlab chiqishda, uni davlat va nodavlat tashkilotlar bilan hamkorlikda amalga oshirishda ishtirok etadi; umummilliy birdamlik va hamjihatlik masalalarida ilmiy-nazariy va ilmiy-amaliy anjumanlar, seminarlar, davra suhbatlarini tashkil qilishda ishtirok etadi; umummilliy birdamlik va hamjihatlikni taʼminlashga doir normativ-huquqiy hujjatlarni takomillashtirish, ulardagi mavjud kamchiliklarni bartaraf etish boʻyicha takliflarni ishlab chiqadi; davlat organlari va nodavlat notijorat tashkilotlari bilan xorijiy mamlakatlarning turdosh tashkilotlari va fuqarolik jamiyatlari institutlari oʻrtasidagi koʻp tomonlama aloqalar va almashinuvlar rivojlanishini qoʻllab-quvvatlashda Qoʻmitaga koʻmaklashadi; yurtimiz va xorijiy mamlakatlar hududlari oʻrtasida doʻstlik, oʻzaro ishonch va birodarlik aloqalarini oʻrnatish hamda rivojlantirishda manfaatdor tashkilotlar bilan chora-tadbirlar amalga oshirilishida ishtirok etadi; mamlakatimizda tugʻilgan buyuk olim va mutafakkirlarning barhayot merosini, ularning jahon ilm-fani va madaniyati rivojiga qoʻshgan hissasini keng namoyon etish chora-tadbirlarini ishlab chiqishda ishtirok etadi; oʻzbek xalqining xorijiy davlatlar hududlarida joylashgan va saqlanayotgan moddiy-madaniy merosi obyektlarini asrab-avaylashda davlat va nodavlat tashkilotlar bilan faol hamkorlik qiladi hamda ushbu sohada jamoatchilik nazoratini olib boradi; xorijiy mamlakatlar bilan doʻstlik aloqalarini rivojlantirish dasturlarini ishlab chiqishda va amalga oshirishda bevosita ishtirok etadi hamda dasturlar amalga oshirilishi yuzasidan jamoatchilik nazoratini oʻrnatadi; mamlakatimizda faoliyat koʻrsatayotgan xorijiy tashkilotlar va diplomatik vakolatxonalar, xorijiy davlatlardagi turdosh tashkilotlar bilan xalq diplomatiyasi asosida doʻstona munosabatlarni oʻrnatish va rivojlantirishga qaratilgan tizimli ishlar amalga oshirilishida Qoʻmitaga koʻmaklashadi; jahon hamjamiyatida mamlakatimizning boy tarixi hamda bugungi taraqqiyot bosqichidagi yutuqlarga bagʻishlangan koʻrgazmalar, ilmiy-amaliy seminarlar, anjumanlar va madaniy tadbirlarni tashkil etishda Qoʻmitaga koʻmaklashadi; Oʻzbekistonning xalqaro imijini oshirishda xalq diplomatiyasi mexanizmlaridan foydalanish borasida amalga oshirilayotgan ishlar samaradorligini oshirishga qaratilgan takliflar tayyorlaydi; xorijiy davlatlar hududlari bilan doʻstlik va birodarlik aloqalarini rivojlantirishga oid targʻibot ishlarini tizimli tashkil etadi, takliflar tayyorlaydi, davlat va jamoat tashkilotlari hamda fuqarolik jamiyatining boshqa institutlari bilan hamkorlik qiladi, targʻibot ishlari yuzasidan jamoatchilik nazoratini olib boradi; Jamoatchilik kengashi faoliyatini rasmiy veb-saytlarda hamda ommaviy axborot vositalarida yoritish boʻyicha amalga oshirilayotgan ishlar natijalarini tahlil qiladi, ularning samaradorligini oshirish va mavjud kamchiliklarni bartaraf etishga doir takliflar tayyorlaydi; oʻz vazifalarini amalga oshirishda nodavlat notijorat tashkilotlari, ommaviy axborot vositalari, shuningdek, fuqarolik jamiyatining boshqa institutlari hamda fuqarolar bilan hamkorlik qiladi; sohaga oid mavjud muammolarning taʼsirchan yechimini nazarda tutuvchi tashabbusli loyihalarni amalga oshirish uchun davlat ijtimoiy buyurtmasini qonunchilikka muvofiq shakllantirishda Qoʻmitaga koʻmaklashadi”; 9-band quyidagi tahrirda bayon etilsin: “9. Jamoatchilik kengashining tarkibi Oʻzbekiston Respublikasi Vazirlar Mahkamasi tomonidan tasdiqlanadi. Jamoatchilik kengashi aʼzosi boshqa ishga oʻtgan taqdirda, uning oʻrniga ushbu lavozimga yangi tayinlangan yoki uning vazifasini bajarish zimmasiga yuklangan shaxs kiritiladi. Qoʻmita xodimlari, faxriylari, nodavlat notijorat tashkilotlari va ommaviy axborot vositalarining vakillari, doʻstlik jamiyatlari va milliy madaniy markazlar vakillari, shuningdek Oʻzbekiston Respublikasining fuqarolari Jamoatchilik kengashining tarkibiga kiritilishi mumkin”; 22-bandning ikkinchi xatboshisidagi “Qoʻmita rahbarining oʻrinbosarlari yoki boshqa xodimlar” soʻzlari “Qoʻmita xodimlari” soʻzlari bilan almashtirilsin. g) 2-ilovaning matni quyidagi tahrirda bayon etilsin: 7. Vazirlar Mahkamasining 2018-yil 5-yanvardagi 10-son qarori bilan tasdiqlangan Davlat maktabgacha taʼlim tizimi xodimlari mehnatiga haq toʻlash va ularni moddiy ragʻbatlantirish tartibi toʻgʻrisidagi nizomda: a) 5-band quyidagi tahrirda bayon etilsin: “5. Davlat maktabgacha taʼlim tashkilotlarining tibbiyot xodimlariga ish haqi, ustama va qoʻshimcha toʻlovlar Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga muvofiq toʻlanadi”; b) 7-band quyidagi tahrirda bayon etilsin: “7. Davlat maktabgacha taʼlim tashkiloti xodimlariga malaka toifalari Vazirlar Mahkamasining 2021-yil 17-sentabrdagi 572-son qarori bilan tasdiqlangan Maktabgacha, umumiy oʻrta, oʻrta maxsus, kasbiy va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibi toʻgʻrisidagi nizomga muvofiq beriladi”; v) quyidagi mazmundagi 73-band bilan toʻldirilsin: “73. Davlat maktabgacha taʼlim tashkiloti tarbiyachisi hamda tibbiyot hamshirasi lavozimlarida faoliyat yuritayotgan xodimlar vaqtincha ishda boʻlmagan davrda ularning vazifasini bajarish uchun ichki buyruqlarni oʻrindoshlik asosida rasmiylashtiradi hamda bajarilgan ish uchun 100 foiz miqdorda (boshqa lavozimlar uchun 50 foiz miqdorda) ish haqi toʻlanadi. Bunda oʻrindoshlik asosida faoliyat yuritgan xodimning jami ish yuklamasi 1,5 stavkadan ortiq boʻlishiga yoʻl qoʻyilmaydi”. 8. Vazirlar Mahkamasining 2018-yil 28-martdagi 244-son qarori bilan tasdiqlangan Bolalarni davlat maktabgacha taʼlim tashkilotlariga qabul qilish boʻyicha davlat xizmatlari koʻrsatishning maʼmuriy reglamentida: a) 1-bandda: quyidagi mazmundagi toʻrtinchi xatboshi bilan toʻldirilsin: “davlat oliy taʼlim tashkilotlari huzuridagi davlat maktabgacha taʼlim tashkilotlari (ushbu tashkilotlar xodimlari va talabalarining farzandlari bundan mustasno)”; toʻrtinchi va beshinchi xatboshilar tegishlicha beshinchi va oltinchi xatboshilar deb hisoblansin; b) 4-bandning “d” kichik bandi quyidagi tahrirda bayon etilsin: “d) yetim bolalar va ota-ona qaramogʻidan mahrum boʻlgan bolalar hamda Falastindan Oʻzbekistonga olib kelingan fuqarolar farzandlari davlat maktabgacha taʼlim tashkilotlariga navbatga qoʻyilmagan holda, “Inson” ijtimoiy xizmatlar markazlaridagi ijtimoiy xodimlar guruhlari tomonidan yoki bevosita qonuniy vakillari orqali tegishli tashkilotga murojaat etgan holda joylashtiriladi”. 9. Vazirlar Mahkamasining 2019-yil 26-fevraldagi 172-son qarori bilan tasdiqlangan Oʻzbekiston Respublikasi Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi toʻgʻrisidagi nizomning 1-bandi ikkinchi xatboshisi “Favqulodda vaziyatlar vazirligi,” soʻzlaridan keyin “Maktabgacha va maktab taʼlimi vazirligi,” soʻzlari bilan toʻldirilsin. 10. Vazirlar Mahkamasining 2019-yil 7-iyundagi 471-son qarori bilan tasdiqlangan Umumiy oʻrta taʼlim muassasalarida boshqa hududlardan kelib faoliyat yuritayotgan pedagog xodimlarga maxsus ustama belgilanadigan hududlar roʻyxatining matni quyidagi tahrirda bayon etilsin: 11. Vazirlar Mahkamasining 2020-yil 25-martdagi 182-son qarori bilan tasdiqlangan Uy-joy sotib olish uchun fuqarolarga subsidiya toʻlash tartibi toʻgʻrisidagi nizomda: a) 2-bandning oʻn uchinchi xatboshisidagi “toʻlanadigan fuqarolarni tanlab olish” soʻzlari “toʻlanishini muvofiqlashtirish” soʻzlari bilan almashtirilsin; b) 7-bandda: ikkinchi xatboshidagi “Ijtimoiy himoya milliy agentligi, Adliya vazirligi, Kadastr agentligi, Kambagʻallikni qisqartirish va bandlik vazirligi, Soliq qoʻmitasi” soʻzlari “Vazirlar Mahkamasi huzuridagi Migratsiya agentligi, Iqtisodiyot va moliya vazirligi, Ijtimoiy himoya milliy agentligi, Adliya vazirligi, Kadastr agentligi, Soliq qoʻmitasi va ishtirok etuvchi tijorat banklari” soʻzlari bilan almashtirilsin; uchinchi xatboshi chiqarib tashlansin; v) 10-bandda: uchinchi xatboshi quyidagi tahrirda bayon qilinsin: “Ayrim toifadagi shaxslar (Oʻzbekiston Respublikasi Prezidenti Davlat xavfsizlik xizmati, Oʻzbekiston Respublikasi Davlat xavfsizlik xizmati, Mudofaa vazirligi, Ichki ishlar vazirligi, Milliy gvardiya va boshqa harbiy tuzilmalar xodimlari (harbiy xizmatchilaridan tashqari) va davlat hisobidan uy-joylar bilan taʼminlanmagan nafaqadagi harbiy xizmatchilar tomonidan oylik daromadlari toʻgʻrisidagi maʼlumotnoma Davlat xizmatlari markaziga taqdim etiladi”; quyidagi mazmundagi toʻrtinchi xatboshi bilan toʻldirilsin: “Bunda harbiy tuzilmalari xodimlarining daromadlarini tasdiqlovchi maʼlumotnomaga asosan Davlat xizmatlari markazining masʼul xodimi ushbu markaz elektron platformasiga harbiy tuzilma xodimlarining oylik daromadlarini oylar kesimida kiritadi hamda mazkur maʼlumotnomani “PDF” shaklda yuklaydi”; toʻrtinchi — oltinchi xatboshilar tegishlicha beshinchi — yettinchi xatboshilar deb hisoblansin; g) 14-bandning uchinchi va toʻrtinchi xatboshilari quyidagi tahrirda bayon qilinsin: “Ariza beruvchining arizasi ushbu Nizomning 7-bandida nazarda tutilgan masʼul tashkilotlarning maʼlumotlar bazasi orqali ijtimoiy mezonlarga muvofiqligi “subsidiya.idm.uz” dasturiy taʼminot tizimi orqali avtomat ravishda aniqlanadi. Ariza baholash jarayonidan oʻtkazilishidan oldin “FHDY yagona elektron arxivi” maʼlumotlar bazasidan ariza beruvchi va uning turmush oʻrtogʻi oʻrtasida nikoh tuzilgani hamda arizada koʻrsatilgan yaqin qarindoshlarining ariza beruvchi bilan qarindoshlik darajasini aniqlash uchun Adliya vazirligining maʼlumotlar bazasiga yuboriladi”; d) 15-band quyidagi tahrirda bayon qilinsin: “15. Davlat xizmatlari markazi, komissiya hamda masʼul tashkilotlar oʻrtasida axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo oʻzaro elektron bogʻlanish yordamida amalga oshiriladi. Masʼul tashkilot rahbarlari tomonidan “subsidiya.idm.uz” dasturiy taʼminot tizimida ariza beruvchini ijtimoiy mezonlar boʻyicha baholash natijalarini kuzatib turish uchun masʼul xodim ichki buyruq asosida biriktiriladi. Biriktirish toʻgʻrisidagi maʼlumotlar tizim administratoriga elektron shaklda yuborilishi uchun komissiya kotibiga taqdim etiladi. Ariza beruvchining ijtimoiy mezonlarga muvofiqligini quyidagi ketma-ketlikda masʼul tashkilotlarning elektron maʼlumotlar bazalari maʼlumotlari asosida integratsiyalashgan tizim orqali “subsidiya.idm.uz” dasturiy taʼminot tizimi aniqlaydi va ijtimoiy mezonlar asosida baholaydi: a) Soliq qoʻmitasi — ariza beruvchi, shu jumladan, uning turmush oʻrtogʻi va yaqin qarindoshlarining (bunda yaqin qarindoshlari arizada koʻrsatilgan holatlarda) daromadlarini (arizada “Xorijda ish” mehnat migratsiyasi elektron dasturiy majmuasida roʻyxatdan oʻtganligi koʻrsatilgan ariza beruvchilar hamda harbiy tuzilmalarning xodimlari bundan mustasno). Bunda: ariza beruvchi, uning turmush oʻrtogʻi va yaqin qarindoshlarining oylik daromadlari boʻyicha ball berilmagan taqdirda, ariza boshqa masʼul tashkilotlar tomonidan koʻrib chiqilmaydi va “subsidiya.idm.uz” dasturiy taʼminot tizimi tomonidan avtomat tarzda rad etiladi; ariza beruvchi rasmiy daromad manbaiga ega boʻlmagan taqdirda, uning turmush oʻrtogʻi va yaqin qarindoshlarining daromadlari inobatga olinmaydi; b) Kadastr agentligi — ariza beruvchi, shu jumladan, uning turmush oʻrtogʻining nomida respublikaning barcha hududlari miqyosida mulk huquqi bilan turar joyning mavjud yoki mavjud emasligi; v) Vazirlar Mahkamasi huzuridagi Migratsiya agentligi — ariza beruvchining “Xorijda ish” mehnat migratsiyasi elektron dasturiy majmuasida roʻyxatdan oʻtganligi, xorijda vaqtincha mehnat faoliyatini amalga oshirayotgani; g) Iqtisodiyot va moliya vazirligi — “UzASBO-2” axborot tizimi orqali ariza beruvchining olis va chekka hududda joylashgan budjet tashkilotlariga boshqa hududlardan mehnat faoliyatini amalga oshirish uchun kelgan oliy maʼlumotli mutaxassis va (yoki) tibbiyot xodimi ekanligi, shuningdek, ariza beruvchining yoshlar toifasiga mansubligi (30 yoshdan oshmagan fuqarolar); d) Adliya vazirligi — ariza beruvchining ogʻir ijtimoiy vaziyatga tushib qolgan xotin-qizlar (beva, ajrashgan, farzandlarini toʻliqsiz oilada tarbiyalayotgan ayol) toifasiga mansubligini; e) Ijtimoiy himoya milliy agentligi — ariza beruvchi yoki uning oila aʼzolari “Yagona milliy ijtimoiy himoya” axborot tizimining “Tibbiy-ijtimoiy ekspertiza” modulidan roʻyxatdan oʻtgani yoki oʻtmagani; j) Ishtirok etuvchi tijorat banklari — ariza beruvchining kredit tarixi bank ichki qoidalariga muvofiqligini aniqlaydi”; e) 16-bandda: ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; j) 17-band quyidagi tahrirda bayon qilinsin: “17. Masʼul tashkilotlarning axborot tizimlari maʼlumotlari asosida talabgorning ijtimoiy mezonlarga muvofiqligi “subsidiya.idm.uz” dasturiy taʼminot tizimida avtomatlashtirilgan tartibda ballar koʻrinishida baholanadi. Masʼul tashkilotlar oʻzlarining axborot tizimlari orqali taqdim qilingan har bir maʼlumotning haqqoniyligi uchun javobgar hisoblanadi”; z) 21-band quyidagi mazmundagi ikkinchi xatboshi bilan toʻldirilsin: “Komissiya tuman (shahar)da ipoteka kreditlari boʻyicha subsidiya olish istagida boʻlgan fuqarolarga subsidiya boʻyicha tushuntirish va maslahatlar berish bilan shugʻullanadi, subsidiya xabarnomasini olgan talabgorlarga uy-joy topishda koʻmaklashadi, ajratilgan subsidiyalar oʻzlashtirilishi yuzasidan har oyda monitoring olib boradi, shuningdek, masʼul tashkilotlarning maʼlumotlar bazasida vujudga kelgan texnik muammolarini bartaraf etish choralarini koʻradi”; i) 5-bobning nomidagi “Komissiya tomonidan baholash” soʻzlari “Baholash” soʻzi bilan almashtirilsin; k) 30-band quyidagi tahrirda bayon qilinsin: “30. Ariza beruvchining arizasi uning qayd etilish ketma-ketligiga muvofiq ijtimoiy mezonlar doirasida masʼul tashkilotlarning axborot tizimlari tomonidan ijtimoiy mezonlarga muvofiq avtomat ravishda koʻrib chiqiladi va natijasi boʻyicha maʼlumot beriladi. Masʼul tashkilotlar tomonidan elektron tizim orqali ijtimoiy mezonlar yuzasidan taqdim etilgan maʼlumoti asosida “subsidiya.idm.uz” dasturiy taʼminot tizimi orqali subsidiya berish yoki berishni rad etish toʻgʻrisida elektron QR-kod (matrik shtrixli kod) qoʻyilgan xabarnoma (talabgor harbiy xizmatchi boʻlgan taqdirda) tegishli tuman (shahar) davlat xizmatlari markaziga va YIDXPga yuboriladi”; l) 32-band quyidagi tahrirda bayon qilinsin: “32. Ijtimoiy mezonlar asosida baholangan ariza beruvchi 30 va undan yuqori ball toʻplagan taqdirda, talabgor sifatida tan olinib, kvartira sotib olish uchun ipoteka krediti boʻyicha subsidiya olishga haqli deb hisoblanadi. Ariza beruvchining kredit tarixi kamida bitta ishtirok etuvchi tijorat bankining ichki talablariga muvofiq boʻlishi lozim. Bunda subsidiya ajratish toʻgʻrisidagi xabarnoma olgan talabgorning boshqa istalgan ishtirok etuvchi tijorat bankidan ipoteka kreditini olish huquqi saqlab qolinadi”; m) 34-bandda: “e” kichik bandning birinchi xatboshisi quyidagi tahrirda bayon qilinsin: “e) ariza beruvchi, shu jumladan, uning turmush oʻrtogʻi va yaqin qarindoshlarining (bunda yaqin qarindoshlar arizada koʻrsatilgan hollarda) oʻrtacha oylik daromadi”; quyidagi mazmundagi “z” kichik band bilan toʻldirilsin: “z) ariza beruvchining kredit tarixi ishtirok etuvchi tijorat bankining ichki qoidalarida belgilangan talablarga muvofiq boʻlmaganda”; n) 35-bandning ikkinchi xatboshisi quyidagi tahririda bayon qilinsin: “Subsidiya ajratish rad etilgan taqdirda, avtomat ravishda rad etish sabablarini va qonunchilik hujjatlarining aniq normalarini koʻrsatgan holda QR-kod qoʻyilgan xabarnoma shakllantiriladi hamda YIDXPga elektron tarzda yuboriladi”; o) 37-bandda: ikkinchi xatboshi “oʻz xohishiga koʻra” soʻzlaridan keyin “YIDXP orqali elektron ariza bilan murojaat qilgan holda” soʻzlari bilan toʻldirilsin; uchinchi va toʻrtinchi xatboshilar quyidagi tahrirda bayon qilinsin: “Talabgorning arizasida bekor qilinishi lozim boʻlgan subsidiya ajratish toʻgʻrisidagi xabarnoma rekvizitlari koʻrsatiladi; “Talabgorning subsidiya ajratish toʻgʻrisidagi xabarnomani bekor qilish haqidagi arizasi kelib tushgan kundan boshlab besh ish kuni ichida Iqtisodiyot va moliya vazirligi tomonidan bekor qilinadi”; p) 1-ilovada: I boʻlimdagi “va/yoki uning oilasining” soʻzlari “va uning turmush oʻrtogʻi, shu jumladan, yaqin qarindoshlarining (bunda yaqin qarindoshlar arizada koʻrsatilgan hollarda) oʻrtacha oylik” soʻzlari bilan almashtirilsin; III boʻlimning 2-bandi “Masʼul organ” ustunidagi “Tuman (shahar) iqtisodiyot va moliya boʻlimi” soʻzlari “Iqtisodiyot va moliya vazirligi” soʻzlari bilan almashtirilsin; IV boʻlimning 1-bandi “Mezonlar” ustunidagi “Tibbiy-ijtimoiy ekspertiza” elektron axborot tizimidan” soʻzlari “Yagona milliy ijtimoiy himoya” axborot tizimining “Tibbiy-ijtimoiy ekspertiza” modulidan” soʻzlari bilan almashtirilsin; quyidagi mazmundagi V boʻlim bilan toʻldirilsin: izoh quyidagi mazmundagi uchinchi xatboshi bilan toʻldirilsin: r) 3-ilovada: ilova nomi quyidagi tahrirda bayon qilinsin: 2-banddagi “tuman (shahar) Xalq qabulxonasi rahbari, Komissiya raisi oʻrinbosari (kelishuv asosida)” soʻzlari “tuman (shahar) “Inson” ijtimoiy xizmatlar markazi rahbari” soʻzlari bilan almashtirilsin; 5-band quyidagi mazmundagi 5 — 7-bandlar bilan almashtirilsin: s) 4-ilovada: 2, 3 va 4-bosqichlar quyidagi tahrirda bayon qilinsin: t) 5-ilovaning 12-bandi yettinchi xatboshisi “haqiqiyligini tasdiqlayman” soʻzlaridan keyin “hamda kredit axboroti toʻgʻrisidagi” soʻzlari bilan toʻldirilsin. 12. Vazirlar Mahkamasining “Millatlararo totuvlik, bagʻrikenglik va hamjihatlikni taʼminlash boʻyicha jamoatchilik kengashlari faoliyatini tashkil etish toʻgʻrisida” 2020-yil 17-noyabrdagi 723-son qarorida: a) nomidagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; b) 1-bandning ikkinchi — beshinchi xatboshilaridagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; v) 1-ilovada: nomidagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; 1-banddagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; 3 va 4-bandlar quyidagi tahrirda bayon etilsin: “3. Quyidagilar Jamoatchilik kengashining asosiy vazifalari hisoblanadi: joylarda millatlararo munosabatlarni uygʻunlashtirish, jamiyatda doʻstlik, oʻzaro hamjihatlik, bagʻrikenglik va birdamlikni mustahkamlashga qaratilgan chora-tadbirlarni amalga oshirilishiga koʻmaklashish; umummilliy birdamlik, hamjihatlik va bagʻrikenglikni taʼminlash masalalari boʻyicha davlat organlari bilan nodavlat notijorat tashkilotlari va fuqarolik jamiyatining boshqa institutlari oʻrtasida samarali hamkorlikni taʼminlashda koʻmaklashish; millatlararo totuvlik, hamjihatlik va bagʻrikenglik sohasida davlat siyosatini hududlarda amalga oshirilishi uchun masʼul boʻlgan davlat organlari faoliyati boʻyicha jamoatchilik nazoratini olib borish; hududlarda turli millat va elatlarning oʻziga xos xususiyatlarini saqlab qolish maqsadida joylarda etnoturizmni rivojlantirish ishlarida hamkorlik qilish; xalq diplomatiyasi mexanizmlari orqali xorijiy mamlakatlar bilan ijtimoiy-madaniy va doʻstlik aloqalari hamda Oʻzbekistonning xalqaro maydondagi ijobiy imijini mustahkamlashda ishtirok etish va takliflar ishlab chiqish; Oʻzbekistonning yagona xalqi hamda xorijdagi vatandoshlarning jamiyatning mushtarak maqsadlari yoʻlida birdamligi, umummilliy hamjihatlik masalalarini oʻrganish, tahlil qilish hamda takliflar tayyorlash. 4. Jamoatchilik kengashi oʻzining asosiy vazifalariga muvofiq quyidagi funksiyalarni amalga oshiradi: umummilliy totuvlik, hamjihatlik va bagʻrikenglikni mustahkamlashga qaratilgan davlat siyosatini hududlarda izchil amalga oshirilishida koʻmaklashadi; turli millat vakillari yashayotgan hududlar aholisining maishiy va ijtimoiy-iqtisodiy muammolarini oʻrganib, tahlil qilib boradi, ularning yechimlari boʻyicha takliflar tayyorlaydi; jamiyatda doʻstlik, oʻzaro ishonch va tushunish muhitini asrab-avaylash hamda mustahkamlashga qaratilgan chora-tadbirlarni ishlab chiqish va amalga oshirishda ishtirok etadi; davlat tashkilotlari va nodavlat tashkilotlar, fuqarolik jamiyati institutlari bilan hamkorlikda yoshlarni umummilliy qadriyatlar atrofida birlashtiruvchi targʻibot tadbirlarini amalga oshiradi; millatlararo totuvlik, hamjihatlik va bagʻrikenglikni mustahkamlashga yoʻnaltirilgan ijtimoiy tashabbuslarni ragʻbatlantirish va qoʻllab-quvvatlash yuzasidan takliflar ishlab chiqadi; aholi orasida umummilliy totuvlik, doʻstlik, birdamlik va bagʻrikenglikni taʼminlashga qaratilgan chora-tadbirlar dasturini ishlab chiqishda ishtirok etadi, uni davlat tashkilotlari va nodavlat tashkilotlar bilan hamkorlikda amalga oshirishga koʻmaklashadi; mamlakatdagi barcha millat va elatlarning konstitutsiyaviy huquqlari va qonuniy manfaatlarini himoya qilish, ular oʻrtasida oʻzaro tushunish hamda yordam hissini kuchaytirishga zarur shart-sharoit yaratish boʻyicha joylardagi davlat organlarining faoliyatida jamoatchilik nazoratini olib boradi; yurtimizda yashovchi turli millat va elatlar vakillarining oʻziga xos anʼanalari, urf-odatlari va rasm-rusumlarini asrab-avaylashga koʻmaklashadi; mamlakatimizga ishlash, taʼlim olish maqsadida uzoq muddatga kelgan xorijiy fuqarolarning mahalliy shart-sharoitlarga va ijtimoiy-madaniy moslashuvini taʼminlash va umumiy manfaatlarni roʻyobga chiqarishga qaratilgan chora-tadbirlar ishlab chiqishda hamda uni oʻzaro hamkorlikda amalga oshirishda ishtirok etadi; umummilliy manfaatlarga xizmat qiluvchi madaniy-maʼrifiy tadbirlarni tashkil etishda milliy madaniy markazlarga koʻmaklashadi; xorijiy mamlakatlar bilan doʻstlik aloqalarini rivojlantirish boʻyicha dasturlarni ishlab chiqishda va amalga oshirishda ishtirok etadi; mamlakatimizda tugʻilgan buyuk olim va mutafakkirlarning barhayot merosini, ularning jahon ilm-fani va madaniyati rivojiga qoʻshgan hissasini keng namoyon etish boʻyicha chora-tadbirlarni ishlab chiqishda ishtirok etadi; yurtimiz va xorijiy mamlakatlar hududlari oʻrtasida doʻstlik, oʻzaro ishonch va birodarlik aloqalarini oʻrnatish hamda rivojlantirishda manfaatdor tashkilotlar bilan hamkorlik qiladi va koʻmaklashadi; jamiyatda milliy, etnik omillar sababli yuzaga kelishi mumkin boʻlgan bahsli holatlarning oldini olish boʻyicha takliflar tayyorlaydi, bu boradagi ishlarni tashkil etishga koʻmaklashadi; xorijdagi vatandoshlar jamoalari bilan hamkorlikning yangi “oʻsish nuqta”larini belgilashga qaratilgan maqsadli loyiha va dasturlar ishlab chiqishda ishtirok etadi; xorijiy mamlakatlardagi vatandoshlarni mamlakatimizda amalga oshirilayotgan iqtisodiy, investitsiyaviy, turistik va boshqa yoʻnalishlardagi startap loyihalarda faol ishtirok etishga jalb qilish orqali ularda tarixiy Vatani rivojiga daxldorlik tuygʻusini kuchaytirishga qaratilgan takliflarni ishlab chiqadi; oʻz vazifalarini amalga oshirishda nodavlat notijorat tashkilotlari, ommaviy axborot vositalari, shuningdek, fuqarolik jamiyatining boshqa institutlari hamda fuqarolar bilan hamkorlik qiladi; sohaga oid mavjud muammolarning taʼsirchan yechimini nazarda tutuvchi tashabbusli loyihalarni amalga oshirish uchun davlat ijtimoiy buyurtmasini qonunchilikka muvofiq shakllantirishda Qoʻmitaga koʻmaklashadi”; 29 — 31-bandlar quyidagi tahrirda bayon etilsin: “29. Jamoatchilik kengashining tashkiliy-texnik taʼminoti Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari tomonidan, shuningdek, qonunchilik hujjatlarida taqiqlanmagan boshqa manbalar hisobiga amalga oshiriladi. 30. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi Umummilliy birdamlik va hamjihatlikni taʼminlash boʻyicha jamoatchilik kengashlari oʻz vakolatiga kiruvchi masalalar boʻyicha Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi huzuridagi Jamoatchilik kengashi bilan hamkorlik qiladi. 31. Jamoatchilik kengashining qarorlari hamda Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi Umummilliy birdamlik va hamjihatlikni taʼminlash boʻyicha jamoatchilik kengashlarining faoliyatini tashkil etish bilan bogʻliq qarorlari yuzasidan belgilangan tartibda shikoyat qilinishi mumkin”; g) 2-ilovada: nomidagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; 1-banddagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; 3 va 4-bandlar quyidagi tahrirda bayon etilsin: “3. Quyidagilar Jamoatchilik kengashining asosiy vazifalari hisoblanadi: joylarda millatlararo munosabatlarni uygʻunlashtirish, jamiyatda doʻstlik, oʻzaro hamjihatlik, bagʻrikenglik va birdamlikni mustahkamlashga qaratilgan chora-tadbirlar amalga oshirilishiga koʻmaklashish; umummilliy birdamlik va hamjihatlikni taʼminlash masalalari boʻyicha joylarda davlat organlari, nodavlat notijorat tashkilotlari va fuqarolik jamiyatining boshqa institutlari bilan samarali hamkorligini taʼminlashda koʻmaklashish; millatlararo munosabatlar sohasida davlat siyosati amalga oshirilishi uchun joylarda masʼul davlat organlari faoliyati boʻyicha jamoatchilik nazoratini olib borish; Oʻzbekistonning yagona xalqi hamda xorijdagi vatandoshlarning oʻzaro birdamligi, umummilliy hamjihatlik masalalarini oʻrganish, takliflar tayyorlash. 4. Jamoatchilik kengashi oʻzining asosiy vazifalariga muvofiq quyidagi funksiyalarni amalga oshiradi: joylarda umummilliy totuvlik, hamjihatlik va bagʻrikenglikni mustahkamlashga qaratilgan davlat siyosatini izchil amalga oshirilishida koʻmaklashadi; turli millat vakillari yashayotgan hududlar aholisining maishiy va ijtimoiy-iqtisodiy muammolarini oʻrganib, tahlil qilib boradi, ularning yechimlari boʻyicha takliflar tayyorlaydi; millatlararo totuvlik, doʻstlik va hamjihatlikni qaror toptirishga yoʻnaltirilgan ijtimoiy tashabbuslarni ragʻbatlantirish va qoʻllab-quvvatlash yuzasidan takliflar tayyorlaydi; aholi orasida umummilliy totuvlik, doʻstlik, birdamlik va bagʻrikenglikni mustahkamlashga qaratilgan chora-tadbirlarni ishlab chiqishda ishtirok etadi, uni davlat tashkilotlari va nodavlat tashkilotlar bilan hamkorlikda amalga oshirishga koʻmaklashadi; mamlakatdagi barcha millat va elatlarning konstitutsiyaviy huquqlari va qonuniy manfaatlarini himoya qilish, ular oʻrtasida oʻzaro tushunish hamda yordam hissini kuchaytirishga zarur shart-sharoit yaratish boʻyicha davlat organlarining faoliyatida jamoatchilik nazoratini olib boradi; hududda yashovchi turli millat va elatlar vakillarining oʻziga xos anʼanalari, urf-odatlari va rasm-rusumlarini asrab-avaylashga koʻmaklashadi; mamlakatimizga ishlash, taʼlim olish maqsadida uzoq muddatga kelgan xorijiy fuqarolarning mahalliy shart-sharoitlarga va ijtimoiy-madaniy moslashuviga koʻmaklashishga qaratilgan tadbirlarni amalga oshirishda ishtirok etadi; mamlakatimizda tugʻilgan buyuk olim va mutafakkirlarning barhayot merosini, ularning jahon ilm-fani va madaniyati rivojiga qoʻshgan hissasini keng namoyon etish boʻyicha chora-tadbirlarni ishlab chiqishda ishtirok etadi; yurtimiz va xorijiy mamlakatlar hududlari oʻrtasida doʻstlik, oʻzaro ishonch va birodarlik aloqalarini oʻrnatish hamda rivojlantirish boʻyicha takliflar tayyorlaydi; xorijiy mamlakatlardagi vatandoshlar bilan aloqalarni mustahkamlashga, ularni Oʻzbekiston taraqqiyotiga daxldorlik tuygʻusini kuchaytirishga qaratilgan takliflarni ishlab chiqadi; oʻz vazifalarini amalga oshirishda nodavlat notijorat tashkilotlari, ommaviy axborot vositalari, shuningdek, fuqarolik jamiyatining boshqa institutlari hamda fuqarolar bilan hamkorlik qiladi; sohaga oid mavjud muammolarning taʼsirchan yechimini nazarda tutuvchi tashabbusli loyihalarni amalga oshirish uchun davlat ijtimoiy buyurtmasini qonunchilikka muvofiq shakllantirishda Qoʻmitaga koʻmaklashadi”; 29 va 30-bandlar quyidagi tahrirda bayon etilsin: “29. Jamoatchilik kengashining tashkiliy-texnik taʼminoti tuman (shahar) hokimliklari tomonidan, shuningdek, qonunchilik hujjatlarida taqiqlanmagan boshqa manbalar hisobiga amalga oshiriladi. 30. Tumanlar (shaharlar) hokimliklari huzuridagi Umummilliy birdamlik va hamjihatlikni taʼminlash boʻyicha jamoatchilik kengashlari oʻz vakolatiga kiruvchi masalalar boʻyicha Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari huzuridagi Umummilliy birdamlik va hamjihatlikni taʼminlash boʻyicha jamoatchilik kengashlari, Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi huzuridagi Jamoatchilik kengashi bilan hamkorlik qiladi”; 31-banddagi “Millatlararo totuvlik, bagʻrikenglik” soʻzlari “Umummilliy birdamlik” soʻzlari bilan almashtirilsin; d) 3-ilovaning matni quyidagi tahrirda bayon etilsin: e) 4-ilovaning matni quyidagi tahrirda bayon etilsin: 13. Vazirlar Mahkamasining 2021-yil 28-avgustdagi 548-son qarori bilan tasdiqlangan Hokimning jamoat va diniy tashkilotlar bilan aloqalar boʻyicha oʻrinbosarining funksional vazifalari toʻgʻrisidagi namunaviy nizomda: a) 3-banddagi “Kengashi oldida hisobdordir” soʻzlari “Kengashi, shuningdek, hududdagi millatlararo munosabatlar va xorijdagi vatandoshlar masalalari yuzasidan vakolatli organ oldida hisobdordir” soʻzlari bilan almashtirilsin; b) 7-bandning beshinchi xatboshisi quyidagi tahrirda bayon etilsin: “jamiyatda umummilliy birdamlik, hamjihatlik va bagʻrikenglikni hamda xorijdagi vatandoshlar bilan aloqalarni mustahkamlash, shuningdek xorijiy davlatlar hududlari bilan doʻstlik va birodarlik munosabatlarini rivojlantirish”; v) 8-bandning “g” kichik bandi quyidagi tahrirda bayon etilsin: “g) jamiyatda umummilliy birdamlik, hamjihatlik va bagʻrikenglikni hamda xorijdagi vatandoshlar bilan aloqalarni mustahkamlash, shuningdek xorijiy davlatlar hududlari bilan doʻstlik va birodarlik munosabatlarini rivojlantirish sohasida: millatlararo munosabatlar va xorijdagi vatandoshlar bilan aloqalarni mustahkamlashga qaratilgan davlat siyosatini hududda izchil amalga oshirilishini taʼminlaydi; Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiga yuklangan vazifalarning hududlarda sifatli bajarilishini tashkil etadi va taʼsirchan nazoratni amalga oshiradi; hududlarda umummilliy totuvlik va xorijdagi vatandoshlar bilan aloqalarning mavjud holati, uni yanada mustahkamlash istiqbollari toʻgʻrisida tegishli axborot, axborot-tahliliy hujjatlar va hisobotlarni Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiga kiritadi; millatlararo munosabatlar va xorijdagi vatandoshlar bilan aloqalarni mustahkamlash sohasini rivojlantirish va hududlarning muammoli masalalarini hal qilish boʻyicha dastur, chora-tadbirlar rejasi, “yoʻl xaritalari” va boshqa hujjatlar ijrosini taʼminlaydi; hududdagi aholi oʻrtasida umummilliy birdamlik, hamjihatlik va bagʻrikenglikni taʼminlashga qaratilgan chora-tadbirlarni ishlab chiqadi, davlat organlari va nodavlat tashkilotlar bilan hamkorlikda amalga oshiradi; mamlakatimizga ishlash, taʼlim olish maqsadida uzoq muddatga kelgan xorijiy fuqarolarning mahalliy shart-sharoitlarga va ijtimoiy-madaniy moslashuvini taʼminlash choralarini koʻradi; hududlarda milliy madaniy markazlar umummilliy hamjihatlikni mustahkamlashga qaratilgan faoliyatini amalga oshirishiga koʻmaklashadi; xorijiy davlatlar hududlari bilan doʻstlik va birodarlik aloqalarini rivojlantirish choralarini koʻradi”. 14. Vazirlar Mahkamasining “Xalqlar doʻstligi” koʻkrak nishonini taʼsis etish toʻgʻrisida” 2021-yil 1-iyundagi 335-son qarorida: a) 3-banddagi “Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasining” soʻzlari “Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasining” soʻzlari bilan almashtirilsin; b) 1-ilovada: 5-banddagi “Oʻzbekiston Respublikasi Vazirlar Mahkamasi huzurida Millatlararo munosabatlar va xorijiy mamlakatlar bilan doʻstlik aloqalari qoʻmitasiga” soʻzlari “Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiga” soʻzlari bilan almashtirilsin; 6-banddagi “Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasining” soʻzlari “Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasining” soʻzlari bilan almashtirilsin; ilovada: 2-bosqichning “Tadbirlar” ustunidagi “Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasiga” soʻzlari “Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiga” soʻzlari bilan almashtirilsin; 3 — 5-bosqichlarning “Subyektlar” ustunidagi “Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi” soʻzlari “Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi” soʻzlari bilan almashtirilsin; v) 3-ilovada: “Xalqlar doʻstligi” koʻkrak nishoni guvohnomasining tavsifining oʻninchi xatboshisi quyidagi tahrirda bayon etilsin: “Pastki chiziqdan 4 millimetr quyida, markazda oraligʻi 2 millimetrli ikki satrdan iborat matn joylashgan. Birinchi satrda “Oʻzbekiston Respublikasi Millatlararo munosabatlar va”, ikkinchi satrda “xorijdagi vatandoshlar masalalari boʻyicha qoʻmitasi raisining” (“Times new Roman Bolt” shrifti, 10 kegl) soʻzlari yozilgan”; “Xalqlar doʻstligi” koʻkrak nishoni guvohnomasi matnida “Oʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi raisining” soʻzlari “Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi raisining” soʻzlari bilan almashtirilsin. 15. Vazirlar Mahkamasining 2021-yil 7-sentabrdagi 558-son qarori bilan tasdiqlangan Oʻzbekiston Respublikasi Madaniyat vazirligi toʻgʻrisidagi nizomda: a) 10-bandda: uchinchi xatboshi chiqarib tashlansin; toʻrtinchi — yigirma uchinchi xatboshilar tegishlicha uchinchi — yigirma ikkinchi xatboshilar deb hisoblansin; b) 11-bandning oʻninchi va oʻn birinchi xatboshilari hamda 12-bandning “i” va “k” kichik bandlari chiqarib tashlansin. 16. Vazirlar Mahkamasining 2021-yil 17-sentabrdagi 572-son qarori bilan tasdiqlangan Maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibi toʻgʻrisidagi nizomda: a) 8-band quyidagi tahrirda bayon etilsin: “8. Quyidagi pedagog kadrlarga malaka toifasi (lavozim) toʻgʻridan-toʻgʻri (attestatsiyadan oʻtkazilmasdan) beriladi: a) Oʻzbekiston Respublikasi Maktabgacha va maktab taʼlimi vazirligi tomonidan roʻyxati tasdiqlanadigan sport musobaqalarining: xalqaro hamda respublika bosqichida 3-oʻrinni egallagan tarbiyalanuvchisini tayyorlagan maktabgacha taʼlim tashkilotlarining jismoniy tarbiya yoʻriqchilariga — ikkinchi malaka toifasi (katta oʻqituvchi lavozimi); xalqaro hamda respublika bosqichida 2-oʻrinni egallagan tarbiyalanuvchisini tayyorlagan maktabgacha taʼlim tashkilotlarining jismoniy tarbiya yoʻriqchilariga — birinchi malaka toifasi (yetakchi oʻqituvchi lavozimi); xalqaro hamda respublika bosqichida 1-oʻrinni egallagan tarbiyalanuvchisini tayyorlagan maktabgacha taʼlim tashkilotlarining jismoniy tarbiya yoʻriqchilariga — oliy malaka toifasi (bosh oʻqituvchi lavozimi); b) belgilangan tartibda tasdiqlanadigan xalqaro va respublika miqyosidagi sport hamda ommaviy jismoniy tarbiya tadbirlarining respublika, hududiy va jismoniy tarbiya-sport tashkilotlari kalendar-rejalariga kiritiladigan, shuningdek, Oʻzbekiston Respublikasi hududida oʻtkaziladigan xalqaro va respublika miqyosidagi rasmiy sport yoki ommaviy jismoniy tarbiya tadbirlari roʻyxatiga kiritilgan sport musobaqalarining: xalqaro hamda respublika bosqichida 3-oʻrinni egallagan oʻquvchisini tayyorlagan taʼlim tashkilotlari jismoniy tarbiya fani oʻqituvchilariga — ikkinchi malaka toifasi (katta oʻqituvchi lavozimi); xalqaro hamda respublika bosqichida 2-oʻrinni egallagan oʻquvchisini tayyorlagan taʼlim tashkilotlari jismoniy tarbiya fani oʻqituvchilariga — birinchi malaka toifasi (yetakchi oʻqituvchi lavozimi); xalqaro hamda respublika bosqichida 1-oʻrinni egallagan oʻquvchisini tayyorlagan taʼlim tashkilotlari jismoniy tarbiya fani oʻqituvchilariga — oliy malaka toifasi (bosh oʻqituvchi lavozimi); v) jismoniy tarbiya fani olimpiadasining, shuningdek, “Besh tashabbus olimpiadasi”, olimpiya, noolimpiya va milliy sport turlari boʻyicha uch bosqichli umumrespublika sport musobaqalarining: respublika (final) bosqichida 3-oʻrinni egallagan oʻquvchisini tayyorlagan taʼlim tashkilotlarining jismoniy tarbiya fani oʻqituvchilariga — ikkinchi malaka toifasi (katta oʻqituvchi lavozimi); respublika (final) bosqichida 2-oʻrinni egallagan oʻquvchisini tayyorlagan taʼlim tashkilotlarining jismoniy tarbiya fani oʻqituvchilariga — birinchi malaka toifasi (yetakchi oʻqituvchi lavozimi); respublika (final) bosqichida 1-oʻrinni egallagan oʻquvchisini tayyorlagan taʼlim tashkilotlarining jismoniy tarbiya fani oʻqituvchilariga — oliy malaka toifasi (bosh oʻqituvchi lavozimi); g) xalqaro matematika (IMO), fizika (IPhO), kimyo (IChO), biologiya (IBO) informatika (IOI) olimpiadalarida oltin, kumush yoki bronza medalni (birinchi, ikkinchi va uchinchi oʻrinni) qoʻlga kiritgan sovrindor oʻquvchini tayyorlagan taʼlim tashkilotlarining pedagog kadrlariga — oliy malaka toifasi (bosh oʻqituvchi lavozimi)”; b) 32-bandning toʻrtinchi xatboshisi “muddatda” soʻzidan keyin “(agar murojaatni oʻrganish uchun qoʻshimcha vaqt talab etilsa, uni koʻrib chiqish muddati bir oyga uzaytirilishi mumkin)” soʻzlari bilan toʻldirilsin; v) 44-bandning “d” kichik bandi uchinchi xatboshisidagi “oʻqituvchi” soʻzi “egallab turgan” soʻzlari bilan almashtirilsin; g) 52-bandning uchinchi xatboshisi quyidagi tahrirda bayon etilsin: “Apellyatsiya komissiyasiga yozma ravishda yoki vakolatli vazirlikning rasmiy veb-saytidagi murojaat etuvchi pedagog kadrning shaxsiy kabineti orqali elektron shaklda murojaat qilinadi”; d) 53-bandning ikkinchi xatboshisi chiqarib tashlansin; e) 58-band oʻz kuchini yoʻqotgan deb hisoblansin; j) 60-band quyidagi tahrirda bayon etilsin: “60. Apellyatsiya murojaatini koʻrib chiqish boʻyicha ekspertlarning xulosalari koʻrib chiqish yakunlangan zahoti murojaat etuvchi pedagog kadrning shaxsiy kabinetiga yuboriladi. Murojaat etuvchi pedagog kadrning soʻroviga koʻra Apellyatsiya komissiyasi qarorining tegishli qismidan koʻchirma taqdim etilishi mumkin”. 17. Vazirlar Mahkamasining “Alohida taʼlim ehtiyojlari boʻlgan bolalarga taʼlim berishga oid normativ-huquqiy hujjatlarni tasdiqlash toʻgʻrisida” 2021-yil 12-oktabrdagi 638-son qarorida: a) 1-bandda: “b” kichik bandning birinchi xatboshisidagi “Jismoniy, aqliy, sensor yoki ruhiy nuqsonlari” soʻzlari “Alohida taʼlim ehtiyojlari” soʻzlari bilan almashtirilsin; “v” kichik band oʻz kuchini yoʻqotgan deb hisoblansin; b) 1-ilovada: 7-bandning birinchi xatboshisidagi “pedagoglarni” soʻzi “pedagoglar va yordamchi xodim (assistent-oʻqituvchi)larni” soʻzlari bilan almashtirilsin; 11-band quyidagi tahrirda bayon etilsin: “11. Inklyuziv taʼlim va boshlangʻich tayanch korreksion sinflar tashkil etilgan maktablar faoliyati Oʻzbekiston Respublikasi Maktabgacha va maktab taʼlimi vazirligining Oʻquvchilarni kasb-hunarga yoʻnaltirish va psixologik-pedagogik respublika tashxis markazi hamda hududiy maktabgacha va maktab taʼlimi boshqarmalari tomonidan metodik taʼminlanadi va muvofiqlashtiriladi”; 13-bandning ikkinchi xatboshisi quyidagi tahrirda bayon etilsin: “Psixologik-tibbiy-pedagogik komissiya xulosasi: oʻquvchilarning inklyuziv taʼlim sinflari va boshlangʻich tayanch korreksion sinflarga qabul qilinishiga; inklyuziv taʼlim sinfi yoki boshlangʻich tayanch korreksion sinf uchun maxsus pedagog yoxud yordamchi xodim (assistent-oʻqituvchi) shtatini ajratishga asos hisoblanadi”; 20-bandda: quyidagi mazmundagi ikkinchi xatboshi bilan toʻldirilsin: “Agar alohida taʼlim ehtiyojiga ega boʻlgan bola qabul qilinayotgan sinf maktabda bitta va uning paralleli mavjud boʻlmasa, istisno tariqasida tuman (shahar) maktabgacha va maktab taʼlimi boʻlimining roziligi bilan ushbu sinfga 3 nafardan ortiq bola qabul qilishga yoʻl qoʻyiladi”; ikkinchi xatboshi uchinchi xatboshi deb hisoblansin; 25-banddagi “tyutorlar (yordamchi pedagog xodimlar)” soʻzlari “yordamchi xodimlar (assistent-oʻqituvchilar)” soʻzlari bilan almashtirilsin; 26-band quyidagi tahrirda bayon etilsin: “26. Har bir inklyuziv taʼlim sinfi yoki boshlangʻich tayanch korreksion sinf uchun: nutqida ogʻir nuqsoni boʻlgan, kar-soqov, aqliy rivojlanishida muammolari boʻlgan oʻquvchilar bilan ishlash uchun 1,0 birlik maxsus pedagog; eshitish, koʻrish, tutqanoq holati va tayanch-harakatida (mustaqil yura olmaydigan) nuqsoni bor oʻquvchilar bilan ishlash uchun 1,0 birlik yordamchi xodim (assistent-oʻqituvchi) ajratiladi. Bunda maxsus pedagog ajratilishiga ehtiyoji boʻlgan bolalar bilan yordamchi xodim ajratish ehtiyoji boʻlgan bolalarning bir sinfga qabul qilinishiga yoʻl qoʻyilmaydi”; 27-band quyidagi mazmundagi ikkinchi va uchinchi xatboshilar bilan toʻldirilsin: “Maxsus pedagog faoliyati individual taʼlim dasturlari natijadorligiga qarab baholab boriladi. Maxsus pedagog faoliyatini baholash tartibi Maktabgacha va maktab taʼlimi vazirligi tomonidan belgilanadi.”; 29-band quyidagi tahrirda bayon etilsin: “29. Inklyuziv taʼlim sinflari joriy qilingan maktablarga tyutor sifatida tegishli malakaga ega volontyorlar va oliy taʼlim muassasalarining pedagogika yoʻnalishidagi yuqori kurs talabalari pedagogik amaliyot davrida ixtiyoriylik asosida jalb qilinishi mumkin. Talabalarni inklyuziv taʼlim sinflari joriy qilingan maktablarga jalb etish tartibi Oʻzbekiston Respublikasi Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligi tomonidan belgilanadi”; 32-bandning ikkinchi xatboshisidagi “tyutorning” soʻzi “yordamchi xodim (assistent-oʻqituvchi)ning” soʻzlari bilan almashtirilsin; 39-band quyidagi tahrirda bayon etilsin: “39. Oʻquvchilarning oʻquv-tarbiya jarayonida ishtirokini taʼminlash hamda ularning individual (moslashtirilgan) taʼlim dasturlarini oʻzlashtirishda yordamchi xodim (assistent-oʻqituvchi) yaqindan yordamlashadi. Yordamchi xodim (assistent-oʻqituvchi): oʻqituvchi koʻrsatmasiga muvofiq bolaga dars jarayonida tushunish, yozish, oʻqish va boshqa mashgʻulotlarda koʻmaklashadi; inklyuziv sinfdagi bolalarning sinfdagi faoliyatini muntazam kuzatadi, xulq-atvordagi oʻzgarishlar yoki ehtiyojlar haqida oʻqituvchi va psixologga maʼlum qiladi; bola ishtirok etadigan testlar, mashgʻulotlar va rivojlanishni baholash jarayonida ishtirok etadi; bolalarning oʻziga ishonchi va ijobiy hissiyotlarini oshirishga harakat qiladi, jamoada ishlash va sinfda oʻzaro hurmat muhitini shakllantirishda faol ishtirok etadi; tanaffus, ovqatlanish, jismoniy mashgʻulotlar va ekskursiyalarda koʻmaklashadi, boshqa bolalar bilan hamkorlikni taʼminlaydi, ijtimoiy integratsiyaga yordam beradi; inklyuziv sinfdagi bolalar bilan ishlash jarayonini kundalik qayd etadi, ota-ona, oʻqituvchi va mutaxassislar bilan muloqotda boʻladi, foydalanilgan usullar va kuzatuv natijalarini taqdim etadi”; 44-bandning yettinchi xatboshisidagi “tyutor” soʻzi “yordamchi xodim (assistent-oʻqituvchi)” soʻzlari bilan almashtirilsin; 50-band quyidagi tahrirda bayon etilsin: “50. Inklyuziv taʼlim sinflari va boshlangʻich tayanch korreksion sinflar Qoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahar maktabgacha va maktab taʼlimi boshqarmalari tomonidan Qoraqalpogʻiston Respublikasi Iqtisodiyot va moliya vazirligi, viloyatlar iqtisodiyot va moliya boshqarmalari bilan kelishilgan holda har yili 20-avgustgacha toʻldiriladi”; 53-band quyidagi tahrirda bayon etilsin: “53. Inklyuziv taʼlim sinflari oʻqituvchilariga mehnatning alohida sharoitlari uchun har oyda toʻlanadigan ustama haqi sinfda alohida taʼlim ehtiyojlari boʻlgan bir nafar bola uchun tarif stavkasining 10 foizi, ikki nafar bola uchun tarif stavkasining 20 foizi, uch nafar bola uchun tarif stavkasining 30 foizi miqdorida, ikki va undan ortiq inklyuziv taʼlim sinflarida toʻrt nafar va undan ortiq bola uchun taʼlim-tarbiya ishlarini amalga oshirgan fan oʻqituvchilariga tarif stavkasining 40 foizi miqdorida belgilanadi. Boshlangʻich tayanch korreksion sinflar oʻqituvchilari bolalar sonidan qatʼi nazar, inklyuziv sinflar yoki boshlangʻich tayanch korreksion sinflarda faoliyat yuritayotgan maxsus pedagoglarga va yordamchi xodim (assistent-oʻqituvchi)larga mehnatning alohida sharoitlari uchun har oyda toʻlanadigan ustama haqi lavozim maoshining 50 foizi miqdorida toʻlanadi”; 54-band oʻz kuchini yoʻqotgan deb hisoblansin; v) 3-ilova oʻz kuchini yoʻqotgan deb hisoblansin; g) 6-ilovada: 5-bandning ikkinchi xatboshisi quyidagi tahrirda bayon etilsin: “Oʻquv kursida oʻrgatiladigan kasblarning malaka talablari Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) tomonidan Oliy taʼlim, fan va innovatsiyalar vazirligi, Maktabgacha va maktab taʼlimi vazirligi hamda Kambagʻallikni qisqartirish va bandlik vazirligi bilan kelishgan holda tasdiqlanadi”; 9-band, 17-bandning birinchi xatboshisi va 21-banddagi “Oʻzbekiston Respublikasi Xalq taʼlimi vazirligi” soʻzlari “Agentlik” soʻzi bilan almashtirilsin; 26-band quyidagi tahrirda bayon etilsin: “26. Oʻquv kursi qonunchilik hujjatlariga muvofiq Agentlikning hududiy boshqarmalari buyrugʻi bilan oʻquv yili yakunida yoki oʻquv yili boshlanishidan avval qayta tashkil etiladi yoki tugatiladi”; ilovaga izohlarning uchinchi xatboshisidagi “Oʻzbekiston Respublikasi Xalq taʼlimi vazirligi tizimidagi Oʻquvchilarni kasb-hunarga yoʻnaltirish va psixologik-pedagogik respublika tashxis markazi” soʻzlari “Oʻzbekiston Respublikasi Prezidenti huzuridagi Ijtimoiy himoya milliy agentligi” soʻzlari bilan almashtirilsin; d) 7-ilova matni quyidagi tahrirda bayon etilsin: 18. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi toʻgʻrisidagi yagona nizomga 2-ilovaning 10-pozitsiyasi uchinchi ustuni quyidagi mazmundagi “d” kichik band bilan toʻldirilsin: “d) Maktabgacha va maktab taʼlimi vazirligining xulosasi (pedagogik taʼlim yoʻnalishlarida taʼlim jarayonini tashkil etish istagidagi nodavlat oliy taʼlim xizmatlarini koʻrsatish faoliyatini litsenziyalashda) (5 ish kuni ichida)”. 19. Vazirlar Mahkamasining 2022-yil 1-iyundagi 295-son qarori bilan tasdiqlangan Eksternat tartibida imtihonlar olish uchun arizalar qabul qilish boʻyicha davlat xizmati koʻrsatishning maʼmuriy reglamentida: a) 5-bandning ikkinchi va uchinchi xatboshilaridagi “toʻlgan” soʻzi “toʻladigan” soʻzi bilan almashtirilsin; b) 2-ilovaning “II. Ilova qilinadigan hujjatlar” boʻlimi chiqarib tashlansin. 20. Vazirlar Mahkamasining 2022-yil 28-dekabrdagi 726-son qarori bilan tasdiqlangan Taʼlim muassasalari uchun matbaa mahsulotlari xavfsizligi talablarini belgilashning texnik reglamentida: a) 1-bandda: birinchi xatboshidagi “professional taʼlim (keyingi oʻrinlarda — OʻMPT)” soʻzlari “kasbiy taʼlim (keyingi oʻrinlarda — OʻMKT)” soʻzlari bilan almashtirilsin; “v” kichik band oʻz kuchini yoʻqotgan deb hisoblansin; b) 3-bobning nomidan “va qoʻshimcha taʼlim uchun nashrlar” soʻzlari chiqarib tashlansin; v) 17-bandning yettinchi xatboshisidan “nashrlari hamda qoʻshimcha taʼlim uchun” soʻzlari chiqarib tashlansin; g) 18-bandning toʻrtinchi xatboshisidagi “OʻMPT” qisqartmasi “OʻMKT” qisqartmasi bilan almashtirilsin; d) 19-bandda: ikkinchi xatboshidagi “300” raqami “400” raqami bilan almashtirilsin; uchinchi xatboshidagi “400” raqami “500” raqami bilan almashtirilsin; e) 21 va 22-bandlar oʻz kuchini yoʻqotgan deb hisoblansin; j) 26-band quyidagi tahrirda bayon etilsin: “26. Umumiy oʻrta taʼlim va OʻMKT uchun oʻquv nashrlarida: a) meʼyoriy yoki keng, yorqin yoki nimqora yoziladigan shriftlar qoʻllanadi; b) gumanitar fanlar boʻyicha faqat sheʼrlar va soʻz roʻyxatlari uchun matnni ikki ustunda terishga ruxsat etiladi, ustunlar orasidagi masofa esa 12 mm (1 — 4-sinflar), alifboda — 12 mm, ixtisoslashtirilgan maktablar uchun — 16 mm, oʻrta va yuqori sinflar (5 — 11-sinflar) va OʻMKT uchun — 9 mm; tabiiy fanlar boʻyicha ikki ustunli qilib terish 5-6-sinflar uchun moʻljallangan nashrlarda faqat qoʻshimcha matnlar, 7 — 9-, 10-11-sinflar hamda oʻrta maxsus va kasbiy taʼlim muassasalari uchun asosiy va qoʻshimcha matnlarda ruxsat etiladi. Bunda satr uzunligidan tashqari 10- va 11-ilovalar qayd etilgan talablarga rioya qilinishi shart. Ustundagi satr uzunligi tartibga solinmaydi; v) ixtisoslashtirilgan maktablar uchun faqat kesma yoki yangi kam kontrastli shriftlar guruhi qoʻllanadi; g) kimyoviy formulalar asosiy elementlarining shrift oʻlchami qoʻshimcha matn shrift oʻlchamidan kichik boʻlmasligi, formulalar yordamchi elementlarining shrift oʻlchami esa kamida 6 kegl boʻlishi lozim; yuqori satr formulalarining satrosti elementlari va yuqori satr formulalarining satrusti elementlari orasidagi interliniyajni oshirish 7 — 11-sinflar va OʻMKT uchun kamida 2 punkt boʻlishi kerak; kimyoviy formulalarni oʻz ichiga olgan matndagi interliniyajni oshirish sahifada bir xil boʻlmasligi mumkin; d) qoʻllash mumkin emas: tor yoziladigan shriftlar; matnning asosiy qismini boʻyoq fonida chop etish (vivorotka); yozuv, mashq va ish daftarlarida yozish uchun moʻljallangan maydonlarda rangli va kulrang fon; asosiy va qoʻshimcha matn uchun uchta yoki undan ortiq ustunli terish. Bunda oq qolip-plashka bilan nashr matnini ajratib koʻrsatishda shriftning yorqinlik darajasi kamida 70 foiz boʻlishi kerak; e) matnli jadvallarda satr uzunligi tartibga solinmaydi; j) rasmlar uchun izohlarni yozishda qoʻshimcha matn uchun belgilangan kegldan kam boʻlmagan shrift qoʻllaniladi; z) koʻrgazmali tasvirlar ostidagi izohli yozuvlarning shrift oʻlchami asosiy matn shrifti oʻlchamidan faqat 2 punkt kichik boʻlishi mumkin.”; z) 28-bandda: “b” kichik band quyidagi tahrirda bayon etilsin: “b) 200 belgidan ortiq hajmdagi matn rangli (kulrang) fonda chop etilganda, interlinyaj avto yoki avto + 2 punktga oshirilishi kerak. Bunda shriftlar normal yoki keng, yorugʻ yoki yarim qalin chiziqli boʻlgan “sans-serif” guruhidan tanlanishi lozim”; “g” kichik band quyidagi tahrirda bayon etilsin: “g) 1 — 11-sinflar nashrlaridagi matnlarni ajratib koʻrsatish uchun koʻpi bilan 6 ta rangli boʻyoqlardan, shu jumladan, ularning tuslaridan (10-100 foizgacha intensivlikda) foydalanishga ruxsat beriladi, oʻrta maxsus va kasbiy taʼlim muassasalari oʻquvchilariga moʻljallangan nashrlarda esa rangli boʻyoqlardan foydalanish tavsiya etilmaydi”; quyidagi mazmundagi “j” kichik band bilan toʻldirilsin: “j) 1-4-sinf nashrlarida asosiy va qoʻshimcha matn hamda ajratmalar (sarlavhalardan tashqari) uchun shrift bezatishning oltitadan koʻp boʻlmagan farqlanuvchi varianti (kegl yoki garnitura, uning yozuv uslubi, rangli ajratmalarning mavjudligi) qoʻllanishi tavsiya etiladi”; i) 29-bandda: birinchi xatboshidagi “OʻMPT” qisqartmasi “OʻMKT” qisqartmasi bilan almashtirilsin; “g” kichik band quyidagi tahrirda bayon etilsin: “g) koʻrgazmali tasvirlar (grafik, chizma, jadval, diagramma va boshqalar) uchun boʻyoqlar miqdori tartibga solinmaydi. Koʻrgazmali tasvirlardagi yozuvlar uchun shrift oʻlchami kamida 8 kegl boʻlishi lozim”; k) 30-banddagi “OʻMPT” qisqartmasi “OʻMKT” qisqartmasi bilan almashtirilsin; l) 32-band oʻz kuchini yoʻqotgan deb hisoblansin; m) 37-bandning birinchi xatboshisidan “va qoʻshimcha taʼlim uchun nashrlar (davriy va boʻsh vaqt uchun moʻljallangan nashrdan tashqari),” soʻzlari chiqarib tashlansin; n) 4-bobning nomidan “va qoʻshimcha taʼlim” soʻzlari chiqarib tashlansin; o) 44-bandning birinchi xatboshisidan “va qoʻshimcha taʼlim uchun nashrlar (davriy nashrlardan tashqari)” soʻzlari chiqarib tashlansin; p) 45-band oʻz kuchini yoʻqotgan deb hisoblansin; r) 6-ilova matni quyidagi tahrirda bayon etilsin: s) 10 va 11-ilovalar quyidagi tahrirda bayon etilsin: 21. Vazirlar Mahkamasining 2022-yil 16-dekabrdagi 711-son qarori bilan tasdiqlangan “Qishloq xoʻjaligi mahsulotlarini ishlab chiqaruvchilarga subsidiya berish” axborot tizimi orqali beriladigan subsidiya turlari va ularni ajratishga masʼul boʻlgan davlat organlari roʻyxatining 20 va 21-pozitsiyalaridan “kooperatsiya tashkil etgan holda” soʻzlari chiqarib tashlansin. 22. Vazirlar Mahkamasining “Prezident, ijod, ixtisoslashtirilgan maktab va maktab-internatlarga oʻquvchilarni saralab olish hamda qabul qilish tartibiga oid normativ-huquqiy hujjatlarni tasdiqlash toʻgʻrisida” 2023-yil 27-maydagi 214-son qarorida: a) 1-bandda: toʻrtinchi xatboshidagi “muvofiq tasdiqlansin.” soʻzlari “muvofiq;” soʻzi bilan almashtirilsin; quyidagi mazmundagi beshinchi xatboshi bilan toʻldirilsin: “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi Xorijiy tillarga ixtisoslashtirilgan maktab-internatiga oʻquvchilarni saralab olish va qabul qilish tartibi toʻgʻrisidagi nizom 3a-ilovaga muvofiq tasdiqlansin”; b) quyidagi mazmundagi 3a-ilova bilan toʻldirilsin: 1. Mazkur Nizom Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi (keyingi oʻrinlarda — Agentlik) tizimidagi Xorijiy tillarga ixtisoslashtirilgan maktab-internatiga (keyingi oʻrinlarda — ixtisoslashtirilgan maktab) maktabga tayyorlov guruhi va 1 — 11-sinflarga oʻquvchilar va bolalarni (keyingi oʻrinlarda — oʻquvchilar) saralab olish va qabul qilish tartibini belgilaydi. 2. Ixtisoslashtirilgan maktabga oʻquvchilar Agentlik tomonidan taʼlim sohasida xizmat koʻrsatuvchi ixtisoslashgan mahalliy yoki xorijiy tashkilotlar (keyingi oʻrinlarda — mahalliy yoki xorijiy tashkilotlar) bilan birgalikda oʻtkaziladigan kirish imtihonlari natijalari asosida qabul qilinadi. 3. Ixtisoslashtirilgan maktabga oʻquvchilar yillik qabul kvotasi (ikkita sinfga bir xil 24 nafardan oʻquvchi taqsimlangan, 48 nafar oʻquvchidan iborat) doirasida qabul qilinadi. 4. Ixtisoslashtirilgan maktabda 6 yoshli bolalar uchun 2 ta maktabga tayyorlov guruhi tashkil etiladi, ularga 10 nafardan 20 nafargacha bolalar qabul qilinishi mumkin. 5. Ixtisoslashtirilgan maktabga oʻquvchilar teng huquqlilik, ochiqlik, adolat va shaffoflik prinsiplari asosida mazkur Nizomga ilovada keltirilgan sxemaga muvofiq qabul qilinadi. 6. Belgilangan kvota doirasida kirish imtihonlari natijalariga koʻra eng yuqori ball toʻplagan oʻquvchilar oʻqishga qabul qilinadi. 7. Ixtisoslashtirilgan maktabga hujjatlarni qabul qilish, kirish imtihonlarini teng huquqlilik, ochiqlik, adolat va shaffoflik prinsiplari asosida tashkil etish maqsadida Agentlik hamda uning tizimidagi tashkilotlar vakillaridan iborat Qabul komissiyasi shakllantiriladi. 8. Qabul komissiyasining tarkibi Agentlik direktori buyrugʻi bilan tasdiqlanadi. Qabul komissiyasi tarkibi 7 kishidan kam boʻlmagan toq sonda komissiya raisi, komissiya raisi oʻrinbosari, komissiya kotibi hamda uning aʼzolaridan iborat tarkibda tuziladi. 9. Qabul komissiyasi: kirish imtihonlari materiallarini mahalliy yoki xorijiy tashkilotlar bilan birgalikda tayyorlaydi; mahalliy yoki xorijiy tashkilotlar bilan birgalikda kirish imtihonlarining baholash mezonlari, ularni oʻtkazish vaqti hamda joylarini belgilaydi; ixtisoslashtirilgan maktab boʻyicha tuzilgan ishchi guruh faoliyatini muvofiqlashtiradi; hujjatlari qabul qilingan oʻquvchilarning roʻyxatini shakllantiradi, ularni kirish imtihonlari shartlariga mos ravishda guruhlarga taqsimlaydi; kirish imtihonlarini tashkil etadi, natijalarini eʼlon qiladi. 10. Qabul komissiyasi tomonidan alohida ishchi guruh shakllantiriladi va tasdiqlanadi. 11. Ishchi guruh: oʻquvchining hujjatlari mazkur Nizom talablari asosida taqdim etilganini koʻrib chiqadi; koʻrib chiqish natijasida oʻquvchining hujjatlarini qabul qilish, tahrirlashga yuborish yoki qabul qilishni rad etish toʻgʻrisida qaror qabul qiladi; hujjatlari tahrir qilishga yuborilgan yoki qabul qilinishi rad etilgan hollarda, tahrir qilishga yuborish yoki rad etilish sabablarini aniq koʻrsatgan holda, oʻquvchilarning shaxsiy kabinetiga yoki mobil uyali aloqa vositasiga SMS shaklida xabar yuboradi; kirish imtihonlari oʻtkaziladigan joylarni talab darajasida tayyorlaydi; oʻquvchini, uning ota-onasi (qonuniy vakili)ni kirish imtihonlari shartlari bilan tanishtiradi, kirish imtihonlari oʻtkaziladigan joyi va vaqti toʻgʻrisida shaxsiy kabinet yoki mobil uyali aloqa vositasiga SMS shaklida xabar yuborish orqali ogohlantiradi; ixtisoslashtirilgan maktab uchun oʻtkaziladigan kirish imtihonlari hamda qabul jarayonlari boʻyicha murojaat qiluvchilarga maslahat berib boradi; qabul qilingan hujjatlarning kunlik monitoringini yuritadi va qabul komissiyasiga kunlik axborot kiritadi; oʻquvchilar va ularning ota-onasi (qonuniy vakili) tomonidan berilayotgan savollarga javob tayyorlash va ularni veb-sayt, ijtimoiy tarmoqlar orqali keng ommaga taqdim etish choralarini koʻradi. 12. Hujjatlarni qabul qilish boshlanishidan kamida 10 kun oldin Qabul komissiyasi tomonidan Agentlik va ixtisoslashtirilgan maktabning rasmiy veb-saytlari, ijtimoiy tarmoqlardagi sahifalarida qabul qilish tartibi, hujjatlarni topshirish muddatlari va qabul kvotalari toʻgʻrisida eʼlon qilinadi. 13. Ixtisoslashtirilgan maktabning tayyorlov guruhlari hamda 1-sinfiga oʻquvchilarning hujjatlari qabul qilinadi. 14. Xorijiy taʼlim muassasalarida oʻqiyotgan Oʻzbekiston Respublikasi fuqarolarining farzandlari ixtisoslashtirilgan maktabning tegishli sinfiga hujjat topshirishi mumkin. Bunda oʻquvchi tomonidan (ikkinchi va undan yuqori sinflar uchun) oʻzi taʼlim olayotgan taʼlim muassasasining baholar tabeli (yoki shunga tenglashtirilgan rasmiy hujjat)ning davlat tiliga tarjima qilingan va tegishli tartibda notarial idora tomonidan tasdiqlangan shakli taqdim etiladi. 15. Oʻzbekiston Respublikasida doimiy yashayotgan fuqaroligi boʻlmagan shaxslar ixtisoslashtirilgan maktabda taʼlim olish uchun Oʻzbekiston Respublikasi fuqarolari bilan teng huquqlarga ega. 16. Chet el fuqarolarining farzandlari ixtisoslashtirilgan maktabga Oʻzbekiston Respublikasining “Taʼlim toʻgʻrisida”gi Qonuniga, boshqa qonunchilik hujjatlariga hamda ushbu Nizomga muvofiq qabul qilinadi. 17. Umumiy oʻrta taʼlim muassasasining tegishli sinfida oʻqishni toʻliq tamomlagan oʻquvchilar ixtisoslashtirilgan maktabning shunday sinfida takroran oʻqishni talab qilish huquqiga ega emas. 18. Ixtisoslashtirilgan maktabga oʻquvchilarning quyidagi hujjatlari onlayn shaklda Agentlikning rasmiy veb-sayti orqali qabul qilinadi: imtihon ruxsatnomasini shakllantirish jarayonida foydalanish uchun oʻquvchining oxirgi 2 oy davomida tushgan fotosurati; oʻquvchining tugʻilganlik haqida guvohnomasi va ularning ota-onasi (qonuniy vakili) fuqarolik pasporti maʼlumotlari, bogʻlanish uchun telefon raqamlari. Hujjat topshirish jarayonida oʻquvchilarning ota-onasi (qonuniy vakili) kirish imtihonlari shartlari va talablari bilan tanishganligi toʻgʻrisidagi onlayn ofertani tasdiqlaydi. 19. Hujjatlarni belgilangan muddatlarda, toʻgʻri va sifatli taqdim etish boʻyicha masʼuliyat oʻquvchilarning ota-onasi (qonuniy vakili) zimmasiga yuklanadi. 20. Hujjatlarni qabul qilish, kirish imtihonlari yuzasidan yuborilgan (shaxsiy kabineti yoki mobil uyali aloqa vositasiga SMS) xabarlarni oʻquvchilar yoki uning ota-onasi (qonuniy vakili) tomonidan qabul qilinmasligi (oʻqimasligi, mobil uyali aloqa vositasining ishchi holatda boʻlmasligi va boshqalar) boʻyicha javobgarlik qabul komissiyasiga yuklanmaydi. 21. Oʻquvchilarning hujjatlari ishchi guruh tomonidan (24 soat ichida) koʻrib chiqilgandan soʻng ularga hujjatlar qabul qilingani, tahrir qilishga yuborilgani yoki rad etilgani toʻgʻrisida xabar yuboriladi. 22. Ushbu Nizomning 18-bandida belgilangan hujjatlar toʻliq boʻlmaganda hujjatlar tahrir qilishga yuboriladi. 23. Hujjatlar tahrir qilish uchun yuborilganda, oʻquvchilarga koʻrsatilgan kamchiliklarni bartaraf etish uchun hujjatlar qabul qilish muddati tugagunga qadar toʻgʻrilashga ruxsat beriladi. Hujjatlarni qabul qilish muddati tugagandan soʻng maʼlumotlarni oʻzgartirishga ruxsat berilmaydi. 24. Quyidagi hollarda oʻquvchilarning hujjatlarini qabul qilish rad etiladi: belgilangan muddatlardan keyin kirish imtihonida ishtirok etish xohishi bildirilganda; taqdim etilgan hujjatlarning soxta ekanligi aniqlanganda; umumiy oʻrta taʼlim muassasasining tegishli sinfida oʻqishni toʻliq tamomlagan oʻquvchilar tomonidan ixtisoslashtirilgan maktabning shu sinfida takroran oʻqish istagi bildirilganda. 25. Oʻquvchilarning ota-onasi (qonuniy vakili) hujjatlarni qabul qilish muddati tugagunga qadar taqdim etilgan arizani qaytarib olish yoki bekor qilish huquqiga ega. 26. Kirish imtihonlari materiallari malakali mahalliy va xorijiy mutaxassislarni jalb etgan holda Agentlik tomonidan tayyorlanadi. 27. Kirish imtihoni har yili Qabul komissiyasi tomonidan belgilangan muddatlarda oʻtkaziladi. 28. Maktabga tayyorlov guruhi hamda 1-sinflar uchun kirish imtihonlari ikki bosqichda oʻtkaziladi. 29. Birinchi bosqich mantiqiy fikrlash boʻyicha maktabga tayyorlov guruhi uchun 10 ta, 1-sinf uchun 20 ta test shaklida oʻtkaziladi. Birinchi bosqich imtihoni natijalari Agentlikning rasmiy veb-saytida eʼlon qilinadi. 30. Birinchi bosqich natijasiga koʻra qabul kvotasida belgilangan har bir oʻringa 5 nafar hisobidan maksimal ball toʻplagan oʻquvchilarga ikkinchi bosqichda ishtirok etishga ruxsat etiladi. 31. Birinchi bosqich natijasiga koʻra teng natijalar yuzaga kelgan hollarda, yaʼni bir nechta oʻquvchilar bir xil umumiy ball toʻplagan taqdirda, ular tugʻilgan sanasi boʻyicha saralanadi, bunda yoshroq oʻquvchilarga ustunlik beriladi. Agarda bu holatda ham tenglik saqlanib qolsa, qabul komissiyasi tomonidan oʻquvchilarga qoʻshimcha topshiriqlar beriladi. 32. Ikkinchi bosqich psixologik va intellektual qobiliyat darajasini aniqlash boʻyicha turli darajadagi suhbatlar shaklida oʻtkaziladi. 33. Kirish imtihonlari: a) 2 — 4-sinflar uchun bir bosqichda quyidagi fanlardan oʻtkaziladi: 2-sinf uchun matematika fanidan 15 ta, ingliz tili fanidan 10 ta test savollari shaklida; 3-sinf uchun matematika fanidan 20 ta, ingliz tili fanidan 10 ta test savollari shaklida; 4-sinf uchun matematika fanidan 20 ta, ingliz tili fanidan 15 ta test savollari shaklida; b) 5 — 11-sinflar uchun bir bosqichda matematika fanidan 20 ta, ingliz tili fanidan 25 ta test savollari shaklida oʻtkaziladi. 34. Kirish imtihonlari yakunlari boʻyicha oʻquvchilar oʻrtasida teng natijalar yuzaga kelganda, oʻquvchilarga quyidagi tartibda ustunlik beriladi: a) maktabga tayyorlov guruhi hamda 1-sinfda psixologik qobiliyat darajasini aniqlash yoʻnalishidagi savollar boʻyicha yuqori ball toʻplaganlar; b) 2 — 4-sinflarda matematika fanidan yuqori ball toʻplaganlar; v) 5 — 11-sinflarda ingliz tili fanidan yuqori ball toʻplaganlar. 35. Agar yuqorida qayd etilgan fanlar boʻyicha ham tenglik saqlanib qolsa, ular tugʻilgan sanasi boʻyicha saralanadi, bunda yoshroq oʻquvchilarga ustunlik beriladi. Agarda bu holatda ham tenglik saqlanib qolsa, Qabul komissiyasi tomonidan oʻquvchilarga qoʻshimcha topshiriqlar beriladi. 36. Oʻquvchilar imtihonga oʻz shaxsini tasdiqlovchi hujjatning asli va imtihon ruxsatnomasi bilan kelishi lozim. Imtihon ruxsatnomasi imtihon boshlanishidan kamida 3 (uch) kun oldin oʻquvchining kirish imtihoniga oid shaxsiy maʼlumotlari bilan birga kirish imtihonining oʻtkazish joyi, guruhi va oʻtirish oʻrni koʻrsatilgan holda uning shaxsiy kabinetiga yuboriladi. 37. Kirish imtihonlariga hujjat topshirmagan, imtihonga kechikkan yoki kelmagan oʻquvchilar uchun qoʻshimcha tanlov oʻtkazishga yoʻl qoʻyilmaydi. 38. Quyidagi holatlar oʻquvchilarni kirish imtihoni jarayonlaridan chetlashtirishga asos boʻladi: imtihon jarayonida sogʻligi bilan muammo yuzaga kelib, imtihonni davom ettirish imkoni boʻlmagan hollarda; boshqalardan koʻchirishga urinish va boshqa oʻquvchilarga xalaqit berish; shpargalka, barcha turdagi mobil aloqa vositalari, kalkulyator, lugʻat, kitoblardan foydalanish. Yuqoridagi holatlar sodir etilganda, oʻquvchilarga nisbatan tegishli dalolatnoma rasmiylashtiriladi va ular javoblar varagʻini topshirgan holda imtihonni tark etadi. Chetlashtirilgan oʻquvchilarning imtihon natijalari inobatga olinmaydi. 39. Kirish imtihonlari jarayonida oʻquvchilarning oʻzlariga bogʻliq boʻlgan holda jarayondan chetlatilishi yoki chiqib ketishi qayta imtihon oʻtkazishga asos boʻlmaydi. 40. Kirish imtihonlari natijalari imtihon topshirilgan kundan keyin 20 kun ichida Agentlik va ixtisoslashtirilgan maktabning rasmiy veb-saytlarida eʼlon qilinadi. 41. Oʻquvchilar kirish imtihonlari natijalaridan norozi boʻlgan taqdirda, natija eʼlon qilingan vaqtdan boshlab 3 (uch) ish kuni ichida Apellyatsiya komissiyasiga ariza bilan murojaat etishga haqli. 42. Kirish imtihonlari natijalaridan norozi boʻlgan oʻquvchilarning murojaatlari Apellyatsiya komissiyasi tomonidan Agentlik direktori tomonidan belgilanadigan tartib asosida koʻrib chiqiladi. Agentlikda tuzilgan Apellyatsiya komissiyasiga Agentlik direktori oʻrinbosari raislik qiladi. 43. Apellyatsiya komissiyasi oʻquvchilarning murojaatini 10 kun muddatda koʻrib chiqadi va arizani qanoatlantirish yoki rad qilish toʻgʻrisida murojaatchiga xulosa beradi. 44. Apellyatsiya komissiyasining norozilik arizasini qanoatlantirish toʻgʻrisidagi xulosasi oʻquvchilarga arizani koʻrib chiqish natijalari boʻyicha ball qoʻshib berilishiga asos boʻladi. 45. Apellyatsiya komissiyasiga boshqa oʻquvchilarning ishlarini koʻrib chiqish va murojaatchining ishi bilan solishtirishga ruxsat berilmaydi. 46. Oʻquvchilar va ularning ota-onasi (qonuniy vakili) berilgan javoblardan norozi boʻlgan taqdirda, belgilangan tartibda yuqori turuvchi organlarga murojaat etish huquqlariga ega. 47. Kirish imtihonlari natijasiga koʻra eng yuqori ball toʻplagan oʻquvchilar belgilangan qabul kvotasi doirasida ballar ketma-ketligida ixtisoslashtirilgan maktabning oʻquvchilar safiga qabul qilinadi. 48. Agentlik tomonidan tasdiqlangan qaydnomalarga asosan yangi oʻquv yili boshlangunga qadar ixtisoslashtirilgan maktab direktorining buyrugʻi asosida oʻquvchilar maktabga qabul qilinadi, mazkur Nizomning 51-bandida nazarda tutilgan hollar bundan mustasno. 49. Ixtisoslashtirilgan maktabga qabul qilinishi belgilangan oʻquvchi oʻqishni davom ettirmagan holatlarda, uning oʻrniga oʻqishga kira olmaganlar orasidan ballar ketma-ketligi boʻyicha navbatdagi oʻquvchi taklif qilinadi. Navbatdagi oʻquvchi ballar ketma-ketligi boʻyicha undan oldingi oʻquvchining ota-onasi (qonuniy vakili) tomonidan oʻqishni maktabda davom ettirish istagi mavjud emasligini tasdiqlovchi hujjat olinganidan soʻng qabul qilinadi. 50. Belgilangan tartibda tegishli hujjatlarning asl nusxasi taqdim etilmasligi, oʻquvchi oʻqishni davom ettirish istagini bildirmasligi, maktab xodimlari murojaatlariga javob bermasligi undan keyingi oʻquvchining qabul qilinishi uchun asos boʻladi. Ushbu holat boʻyicha maktab maʼmuriyati tomonidan tegishli dalolatnoma rasmiylashtiriladi. 51. Ixtisoslashtirilgan maktabda oʻquv yili yakunlangandan keyin boʻshagan oʻrinlar uchun kirish imtihonlari ushbu Nizom talablariga muvofiq Agentlik tomonidan oʻtkaziladi, mos ravishda umumiy oʻrta taʼlim tashkilotlarining tegishli sinfini tamomlagan oʻquvchilardan hujjat qabul qilinadi. 52. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 53. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 23. Vazirlar Mahkamasining “Qoraqalpogʻiston Respublikasi sovitkichli sigʻimlar uyushmasiga aʼzo subyektlarga kooperatsiya tashkil etgan holda, sovitkichli sigʻimlarni qurish va jihozlash hamda qish va bahor oylarida elektr energiyasi isteʼmoli xarajatlarining bir qismini qoplash tartibi toʻgʻrisidagi nizomni tasdiqlash haqida” 2023-yil 29-noyabrdagi 632-son qarorida: a) nomi quyidagi tahrirda bayon etilsin: “Qoraqalpogʻiston Respublikasi sovitkichli sigʻimlar uyushmasiga aʼzo subyektlarga sovitkichli sigʻimlarni qurish va jihozlash hamda qish va bahor oylarida elektr energiyasi isteʼmoli xarajatlarining bir qismini qoplash tartibi toʻgʻrisidagi nizomni tasdiqlash haqida”; b) 1-bandning ikkinchi va uchinchi xatboshilari hamda 2-banddan “kooperatsiya tashkil etgan holda” soʻzlari chiqarib tashlansin; v) 1-ilovada: nomi quyidagi tahrirda bayon etilsin: 1-band quyidagi tahrirda bayon etilsin: “1. Ushbu Nizom Qoraqalpogʻiston Respublikasi sovitkichli sigʻimlar uyushmasiga (keyingi oʻrinlarda — Uyushma) aʼzo subyektlarga sovitkichli sigʻimlarni qurish va jihozlash xarajatlarining bir qismini Oʻzbekiston Respublikasining respublika budjeti hisobidan qoplash tartibini belgilaydi hamda 2028-yil 31-maygacha amal qiladi. Mazkur Nizom talablari Qoraqalpogʻiston Respublikasi sovitkichli sigʻimlar uyushmasiga aʼzo boʻlmagan, sovitkichli sigʻimlarni ishga tushirmagan hamda Nizom kuchga kirgunga qadar sovitkichli sigʻimlarni qurgan va jihozlagan subyektlarga nisbatan tatbiq etilmaydi”; 2-bandda: ikkinchi xatboshidan “hamda kooperatsiya asosida ish tashkil etgan” soʻzlari chiqarib tashlansin; beshinchi xatboshidan “va kooperatsiya tashkil etgan” soʻzlari chiqarib tashlansin; oltinchi xatboshi quyidagi tahrirda bayon etilsin: “ishchi guruh — subsidiya ajratilishiga koʻmaklashish maqsadida Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Qoraqalpogʻiston Respublikasi boʻlimi boshligʻi (ishchi guruh rahbari), Qoraqalpogʻiston Respublikasi Qishloq xoʻjaligi vazirining oʻrinbosari hamda Uyushma rahbaridan iborat tarkibda tuzilgan ishchi guruh”; 3, 5 va 7-bandlardan “kooperatsiya tashkil etgan holda,” soʻzlari chiqarib tashlansin; 2-bob nomi quyidagi tahrirda bayon etilsin: 4-banddagi “Agentlik” soʻzi “Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinlarda — Agentlik)” soʻzlari bilan almashtirilsin; 8-bandning uchinchi xatboshisi va 20-banddan “kooperatsiya tashkil etgan holda” soʻzlari chiqarib tashlansin; 1-ilovada: ilova belgisi va nomidan “kooperatsiya tashkil etgan holda,” soʻzlari chiqarib tashlansin; 2-bosqichning “Ijrochilar” ustunidagi “Agrosanoatni rivojlantirish agentligi ishchi guruhi (ishchi guruh)” soʻzlari “Ishchi guruh” soʻzlari bilan almashtirilsin; 2-ilovada: ilova belgisi va nomidan “kooperatsiya tashkil etgan holda,” soʻzlari chiqarib tashlansin; 1-banddan “kooperatsiya tashkil etgan holda,” soʻzlari chiqarib tashlansin; 9-banddan “va kooperatsiya tashkil etgan” soʻzlari chiqarib tashlansin; 3-ilovada: ilova belgisi va nomidan “kooperatsiya tashkil etgan holda,” soʻzlari chiqarib tashlansin; birinchi xatboshidan “kooperatsiya tashkil etgan xolda” soʻzlari chiqarib tashlansin; “XULOSA:” boʻlimidagi “subyekt tomonidan kooperatsiya tashkil etgan holda,” soʻzlari “subyektga” soʻzi bilan almashtirilsin; 4-ilovada: ilova belgisi va nomidan “kooperatsiya tashkil etgan holda,” soʻzlari chiqarib tashlansin; birinchi xatboshidan “kooperatsiya tashkil etgan xolda.” soʻzlari chiqarib tashlansin; “XULOSA:” boʻlimidagi “subyekt tomonidan kooperatsiya tashkil etgan holda,” soʻzlari “subyektga” soʻzi bilan almashtirilsin; 5-ilovaning ilova belgisi va birinchi xatboshisidan “kooperatsiya tashkil etgan holda,” soʻzlari chiqarib tashlansin; g) 2-ilovada: nomi quyidagi tahrirda bayon etilsin: 1-bandda: birinchi xatboshi quyidagi tahrirda bayon etilsin: “1. Mazkur Nizom Qoraqalpogʻiston Respublikasi sovitkichli sigʻimlar uyushmasiga (keyingi oʻrinlarda — Uyushma) aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini Oʻzbekiston Respublikasi respublika budjetidan qoplash tartibini belgilaydi hamda 2028-yil 31-maygacha amal qiladi”; ikkinchi xatboshidan “kooperatsiya tashkil etmagan,” soʻzlari chiqarib tashlansin; 2-bandda: ikkinchi xatboshidan “hamda kooperatsiya asosida ish tashkil etgan” soʻzlari chiqarib tashlansin; toʻrtinchi xatboshidan “va kooperatsiya tashkil etgan” soʻzlari chiqarib tashlansin; quyidagi mazmundagi beshinchi xatboshi bilan toʻldirilsin: “ishchi guruh — subsidiya ajratilishiga koʻmaklashish maqsadida Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Qoraqalpogʻiston Respublikasi boʻlimi boshligʻi (ishchi guruh rahbari), Qoraqalpogʻiston Respublikasi Qishloq xoʻjaligi vazirining oʻrinbosari, hududiy elektr tarmoqlari korxonasi boshligʻi hamda Uyushma rahbaridan iborat tarkibda tuzilgan ishchi guruh”; 3-banddan “kooperatsiya tashkil etgan holda” soʻzlari chiqarib tashlansin; 4-band quyidagi tahrirda bayon etilsin: “4. Uyushma elektr energiyasi isteʼmolchilarining ishga tushirilgan sovitkichli sigʻimlarining qish va bahor oylarida elektr energiyasi isteʼmoli xarajatlarining bir qismini qoplash maqsadida keyingi yil uchun talab etiladigan elektr energiyasi va uning qiymati boʻyicha talabnomalarni tahlil qiladi, umumlashtiradi hamda Qoraqalpogʻiston Respublikasi Vazirlar Kengashi bilan kelishgan holda Qishloq xoʻjaligi vazirligiga, vazirlik esa ushbu maʼlumotlarni har yili 1-avgustga qadar Iqtisodiyot va moliya vazirligiga taqdim etadi”; 5-banddagi “Uyushma” soʻzi “Qishloq xoʻjaligi vazirligi” soʻzlari bilan almashtirilsin; 6-band quyidagi mazmundagi ikkinchi xatboshi bilan toʻldirilsin: “Uyushmaga aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun ushbu Nizomga 1-ilovaga muvofiq sxema boʻyicha subsidiya ajratiladi”; 8 va 9-bandlar quyidagi tahrirda bayon etilsin: “8. Elektr energiyasi isteʼmolchisi hisobot oyida sarflagan elektr energiyasi qiymatining 50 foizini Oʻzbekiston Respublikasining respublika budjetidan qoplash uchun subsidiya olish maqsadida hisobot oyidan keyingi oyning 25 sanasiga qadar “Agro-subsidiya” axborot tizimi (keyingi oʻrinlarda — “Agro-subsidiya” AT) orqali mazkur Nizomga 2-ilovada keltirilgan shaklda elektron ariza bilan Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligiga (keyingi oʻrinlarda — Agentlik) murojaat qiladi. Arizaga quyidagi hujjatlar ilova qilinadi: Uyushmaga aʼzolikni tasdiqlovchi hujjat; tuman (shahar) elektr tarmoqlari tashkiloti bilan tuzilgan taqqoslash dalolatnomasi va hisob-fakturalarining nusxasi; kompressor quvvatini hisobga olgan holda sovitkichli sigʻim isteʼmol qiladigan elektr energiyasi miqdorini koʻrsatib beradigan elektr energiyasi isteʼmolchisi tomonidan ixtiyoriy shaklda tasdiqlangan maʼlumotnoma. Arizadagi maʼlumotlar va taqdim etilgan hujjatlarning ishonchliligi va haqqoniyligi uchun ariza beruvchi javobgar hisoblanadi. Ishchi guruh tomonidan ariza beruvchidan ushbu bandda nazarda tutilmagan hujjatlarni taqdim etishni talab qilishga yoʻl qoʻyilmaydi. Zarur hollarda, tuman (shahar) elektr tarmoqlari tashkiloti va tuman (shahar) qishloq xoʻjaligi boʻlimi tomonidan elektr energiyasi isteʼmoli boʻyicha taqdim qilingan hisob-kitoblar joyiga chiqqan holda oʻrganilishi mumkin. 9. Ariza quyidagi mezonlar boʻyicha Ishchi guruhi tomonidan oʻn kun ichida oʻrganib chiqiladi: sovitkichli sigʻim boʻyicha hisoblangan elektr energiyasi isteʼmoli hajmida boshqa ishlab chiqarish yoki xizmat koʻrsatish jarayonlari sarflari hisobga olinmaganligi; oziq-ovqat va qishloq xoʻjaligi mahsulotlarini saqlash boʻyicha olingan majburiyatlarning bajarilishi. Oʻrganish natijalariga koʻra ishchi guruh uch ish kuni ichida: arizadagi maʼlumotlar va taqdim etilgan hujjatlar ushbu Nizomda belgilangan mezonlarga muvofiq boʻlganda, mazkur Nizomga 3-ilovadagi shaklda subsidiya ajratish maqsadga muvofiqligi toʻgʻrisidagi xulosani shakllantiradi va “Agro-subsidiya” AT orqali ariza beruvchiga yuboradi; arizadagi maʼlumotlar va taqdim etilgan hujjatlar ushbu Nizomda belgilangan mezonlarga muvofiq boʻlmaganda, mazkur Nizomga 4-ilovadagi shaklda subsidiya ajratishning maqsadga muvofiq emasligi toʻgʻrisidagi xulosani shakllantiradi va “Agro-subsidiya” AT orqali ariza beruvchiga yuboradi. Ishchi guruh xulosalarini rasmiylashtirishda qoplanadigan elektr energiyasi miqdori toʻgʻri hisoblanganligi hamda kompressor quvvatidan kelib chiqib ortiqcha elektr energiya sarfi hisoblanmaganligi uchun masʼuliyat hududiy elektr tarmoqlari korxonasi zimmasiga yuklanadi. Bunda tayyorlangan xulosalar ishchi guruh rahbari tomonidan elektron raqamli imzo bilan tasdiqlanadi”; quyidagi mazmundagi 91-band bilan toʻldirilsin: “91. Subsidiya ajratish rad etilganda, ariza beruvchi ishchi guruh xulosasida koʻrsatilgan kamchiliklarni toʻliq bartaraf qilgandan soʻng “Agro-subsidiya” AT orqali subsidiya ajratish toʻgʻrisida qayta murojaat qilishi mumkin. Ariza beruvchi ishchi guruhning subsidiya ajratishni rad etish toʻgʻrisidagi xulosasidan norozi boʻlsa, yuqori turuvchi organ yoki sudga shikoyat qilishi mumkin”; 10-band quyidagi tahrirda bayon etilsin: “10. “Agro-subsidiya” AT orqali rasmiylashtirilgan Ishchi guruhning subsidiya ajratish maqsadga muvofiqligi yuzasidan xulosasida koʻrsatilgan elektr energiyasi isteʼmoli xarajatlarining 50 foizi, lekin har bir hisobot oyi uchun 15 ming kilovatt soat elektr energiyasi qiymatidan oshmagan miqdori Agentlik tomonidan elektr energiyasi isteʼmolchisining xizmat koʻrsatuvchi tijorat bankida ochilgan hisobvaraqlariga uch kun muddatda oʻtkazib beriladi”; quyidagi mazmundagi 1 — 4-ilovalar bilan toʻldirilsin: 24. Vazirlar Mahkamasining 2024-yil 25-yanvardagi 46-son qarori bilan tasdiqlangan Psixologik-tibbiy-pedagogik komissiyalar toʻgʻrisidagi nizomning 29-bandi quyidagi mazmundagi sakkizinchi xatboshi bilan toʻldirilsin: “bola inklyuziv taʼlim sinfi, boshlangʻich tayanch korreksion sinfga yoʻnaltirilganda, maxsus pedagog yoki yordamchi xodim (assistent) shtatini ajratish zarurligi”. 25. Vazirlar Mahkamasining “Davlat umumiy oʻrta taʼlim tashkilotlari pedagog kadrlarini kasbiy sertifikatlash boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida” 2024-yil 12-fevraldagi 87-son qarorida: a) nomi “Davlat” soʻzidan keyin “maktabgacha va” soʻzlari bilan toʻldirilsin; b) muqaddima “shuningdek,” soʻzidan keyin “maktabgacha va” soʻzlari bilan toʻldirilsin; v) 3-bandning ikkinchi va uchinchi xatboshilari quyidagi tahrirda bayon etilsin: “stajyor-oʻqituvchi va stajyor-tarbiyachilar, shuningdek psixologlar bir yilga ishga qabul qilinadilar, muddat yakunlangandan soʻng, faqat kasbiy sertifikat olgan yoki navbatdan tashqari pedagog kadrlar attestatsiyasida ishtirok etib, kamida mutaxassis (oliy maʼlumotli oʻqituvchi) lavozimi saqlangan darajada koʻrsatkichga ega boʻlgan pedagoglar bilan belgilangan tartibda oʻqituvchi yoki mos ravishda psixolog tarbiyachi sifatida mehnat shartnomasi tuziladi; 2023/2024 oʻquv yilidan boshlab umumiy oʻrta taʼlim tashkilotlarida pedagog kasbiga birinchi marta ishga qabul qilingan stajyor-oʻqituvchilar, 2024/2025 oʻquv yilidan boshlab pedagoglar attestatsiyasidan oʻta olmagan, mutaxassis (oliy maʼlumotli oʻqituvchi) lavozimiga muvofiq emas deb topilgan, 2026-yildan boshlab maktabgacha taʼlim tashkilotida tarbiyachi lavozimiga birinchi marta ishga qabul qilingan stajyor-tarbiyachilar va maktabgacha taʼlim tashkiloti psixologlari, 2027-yildan boshlab esa pedagoglar attestatsiyasidan oʻta olmagan, lavozimiga muvofiq emas deb topilgan, pedagog kadrlar ham kasbiy sertifikatlash sinovlariga jalb etiladi” g) ilovada: nomi “Davlat” soʻzidan keyin “maktabgacha va” soʻzlari bilan toʻldirilsin; 1-band quyidagi tahrirda bayon etilsin: “1. Mazkur Reglament davlat maktabgacha va umumiy oʻrta taʼlim tashkilotlari pedagog kadrlarini kasbiy sertifikatlash boʻyicha davlat xizmatlarini koʻrsatish tartibini belgilaydi. Ushbu Reglament qoidalari Oʻzbekiston Respublikasi Madaniyat vazirligi va Badiiy akademiya tizimidagi ixtisoslashtirilgan sanʼat va madaniyat maktablari, maktab-internatlar, Ixtisoslashtirilgan taʼlim muassasalari agentligi tizimidagi Prezident, ijod va ixtisoslashtirilgan maktablar, koʻp tarmoqli ixtisoslashtirilgan maktabgacha taʼlim tashkilotlari va qoʻshma tipdagi maktabgacha taʼlim tashkilotlari hamda nodavlat taʼlim tashkilotlari pedagog kadrlariga nisbatan tatbiq etilmaydi. Bunda nodavlat taʼlim tashkilotlari pedagoglari oʻz xohishlariga koʻra navbatdan tashqari nazorat sinovida ishtirok etishlari mumkin. Pedagogik kasbga birinchi marta ishga qabul qilinadigan oliy maʼlumotli talabgorlar stajyor-oʻqituvchi, shuningdek, maktabgacha taʼlim tashkilotlaridagi oliy va oʻrta-maxsus maʼlumotli talabgorlar stajyor-tarbiyachi sifatida faoliyat yuritadi va ular ishga qabul qilingan vaqtdan boshlab bir yil muddat davomida kasbiy sertifikatga ega boʻlishi talab etiladi. Kasbiy sertifikat olganidan soʻng pedagoglar pedagogik faoliyatida besh va undan koʻp yil davomida uzilishlar boʻlgan faoliyatini qayta boshlagan vaqtdan boshlab bir yil davomida kasbiy sertifikatga ega boʻlishi lozim”; 2-bandda: toʻrtinchi xatboshi quyidagi tahrirda bayon etilsin: “navbatdan tashqari nazorat sinovi — uzrli sabablarga koʻra nazorat sinovida ishtirok eta olmagan hamda birinchi marotaba nazorat sinovida ishtirok etib, undan oʻta olmagan, shuningdek, oʻz xohishlariga koʻra ishtirok etadigan talabgorlar uchun tashkil etiladigan nazorat sinovi”; quyidagi mazmundagi oltinchi xatboshi bilan toʻldirilsin: “stajyor-tarbiyachi — davlat maktabgacha taʼlim tashkilotida tarbiyachi lavozimiga birinchi marta ishga qabul qilingan jismoniy shaxs”; oltinchi xatboshi yettinchi xatboshi deb hisoblansin; yettinchi xatboshi quyidagi tahrirda bayon etilsin: “talabgor — kasbiy sertifikat olishga daʼvogar boʻlgan davlat maktabgacha va umumiy oʻrta taʼlim tashkilotidagi hamda avval kasbiy sertifikatlashda ishtirok etib, oʻta olmagan stajyor-oʻqituvchi, stajyor-tarbiyachi, psixolog yoki mutaxassis lavozimidagi, shuningdek, pedagoglar attestatsiyasidan oʻta olmagan, mutaxassis (oliy maʼlumotli oʻqituvchi) lavozimiga muvofiq emas, egallab turgan lavozimiga muvofiq emas (oʻrta maxsus maʼlumotlilar) deb topilgan pedagog kadrlar”; 4-bandning ikkinchi xatboshisi “Stajyor-oʻqituvchi” soʻzlaridan keyin “stajyor-tarbiyachi va psixologlar” soʻzlari bilan toʻldirilsin; 6-band “koʻrsatayotgan” soʻzidan keyin “davlat maktabgacha va” soʻzlari bilan toʻldirilsin; 7-bandning uchinchi xatboshisi “ola olmaganligi sababli” soʻzlaridan keyin “tarbiyachi yoki psixolog” soʻzlari bilan toʻldirilsin; 8-bandning birinchi xatboshisidagi “oliy” soʻzi “tegishli” soʻzi bilan almashtirilsin; 11-band “Davlat” soʻzidan keyin “davlat maktabgacha va” soʻzlari bilan toʻldirilsin; 15-bandning birinchi xatboshisidagi “Nazorat sinovida qayta” soʻzlari “Navbatdan tashqari nazorat sinovida” soʻzlari bilan almashtirilsin; 17-band “olmaganda,” soʻzidan keyin “shuningdek, notoʻgʻri maʼlumotlar yoki qalbaki hujjatlar taqdim etilgani aniqlangan taqdirda,” soʻzlari bilan toʻldirilsin; 34-bandning birinchi xatboshisi “talabgor” soʻzidan keyin “, shuningdek oʻz xohishlariga koʻra ishtirok etadiganlar” soʻzlari bilan toʻldirilsin; 1-ilova quyidagi tahrirda bayon etilsin: 2-ilovada: ilova belgisi quyidagi tahrirda bayon etilsin: nomi quyidagi tahrirda bayon etilsin: 3-ilova quyidagi tahrirda bayon etilsin: 26. Vazirlar Mahkamasining 2024-yil 6-maydagi 263-son qarori bilan tasdiqlangan Sifatli taʼlimni taʼminlashda ijobiy natijalarga erishayotgan umumiy oʻrta taʼlim maktablari rahbariyati hamda oʻqituvchilariga ustama berish tartibi toʻgʻrisidagi nizomning 6-bandi toʻrtinchi xatboshisi quyidagi tahrirda bayon etilsin: “Bunda ustama baholash oʻtkazilgan oʻquv yilidan keyin keladigan oʻquv yili davomida (1-sentabrdan 31-avgustgacha) toʻlanadi”. 27. Vazirlar Mahkamasining 2025-yil 31-yanvardagi 54-son qarori bilan tasdiqlangan Yagona platformaga davlat organlarining rasmiy veb-saytlarini oʻtkazish rejasining 8-pozitsiyasidagi “Millatlararo munosabatlar va xorijiy mamlakatlar bilan doʻstlik aloqalari qoʻmitasi” soʻzlari “Millatlararo munosabatlar va xorijdagi vatandoshlar masalalari boʻyicha qoʻmitasi” soʻzlari bilan almashtirilsin. 28. Vazirlar Mahkamasining 2025-yil 2-maydagi 288-son qarori bilan tasdiqlangan Fuqarolik jamiyatini rivojlantirish konsepsiyasini 2025-yilda amalga oshirish boʻyicha “yoʻl xaritasi”ning 23-pozitsiyasi “Muddat” ustunidagi “noyabr” soʻzi “dekabr” soʻzi bilan almashtirilsin. 1. Vazirlar Mahkamasining “Davlat maktabgacha taʼlim tizimi xodimlari mehnatiga haq toʻlash tartibini yanada takomillashtirish chora-tadbirlari toʻgʻrisida” 2020-yil 9-martdagi 135-son qarorining 1-bandi oʻz kuchini yoʻqotgan deb hisoblansin. 2. Vazirlar Mahkamasining “Alohida taʼlim ehtiyojlari boʻlgan bolalarning taʼlim olishlarini tashkil etish va ularni reabilitatsiya qilish tizimini takomillashtirish chora-tadbirlari toʻgʻrisida” 2024-yil 25-yanvardagi 46-son qaroriga 5-ilovaning 5-bandi “g” kichik bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2025-yil 7-noyabrdagi 709-son qaroriga 1-ilovaning 48-bandi “b” kichik bandi.